pythainlp/thai-wiki-dataset-v4 huggingface dataset:
7 วันบัลลังก์ราชินี

7 วันบัลลังก์ราชินี  ละครโทรทัศน์แนวอิงประวัติศาสตร์ นำแสดงโดย พัก มิน-ย็อง ในบท พระนางทันกย็อง แห่งโชซ็อน กับ ย็อน อู-จิน และ อี ดง-ก็อน ออกอากาศทุกวันพฤหัสบดีและศุกร์ ทางช่อง เคบีเอส 2 เวลา 22.00 น. (KST) ออกอากาศตอนแรกวันที่ 31 พฤษภาคม พ.ศ. 2560 และออกอากาศตอนสุดท้ายวันที่ 3 สิงหาคม พ.ศ. 2560
เนื้อเรื่อง.
เรื่องราวโศกนาฏกรรมความรักระหว่าง พระเจ้าชุงจง (ย็อน อู-จิน) และ พระนางทันกย็อง (พัก มิน-ย็อง) ที่ได้รับการสถาปนาเป็นพระมเหสีได้เพียง 7 วันก็ถูกปลด
ไรชส์มารีเนอ

ไรชส์มารีเนอ  เป็นชื่อของกองกำลังป้องกันตนเองทางทะเลของเยอรมนีระหว่าง 1919 ถึง 1935 โดยถือเป็นเหล่าทัพหนึ่งของ"ไรชส์แวร์" ("Reichswehr") ในบัญชาของกระทรวงไรชส์แวร์
ตามสนธิสัญญาแวร์ซาย ไรชส์มารีเนอจะมีกำลังพลได้ไม่เกิน 15,000 นาย ห้ามมีเรือดำน้ำ มีเรือเดรดนอตได้ไม่เกิน 6 ลำ, เรือลาดตระเวนไม่เกิน 6 ลำ, เรือพิฆาตไม่เกิน 12 ลำ, เรือตอร์ปีโดไม่เกิน 12 ลำ เรือใหม่ที่จะขึ้นประจำการทดแทนห้ามมีระวางเกิน 10,000 ตัน ในปี1935 ฮิตเลอร์ได้ฉีกสนธิสัญญาแวร์ซายทิ้ง และยกระดับกองกำลังนี้เป็นกองทัพเรือเต็มรูปแบบที่ชื่อว่า "ครีคส์มารีเนอ" ("Kriegsmarine")
ทำเนียบผู้บังคับบัญชา.
ผู้บริหารสูงสุดของไรชส์มารีเนอมีชื่อตำแหน่งว่า "อธิบดีกรมทหารเรือ" ("Chef der Admiralität") ระหว่างปี 1919 ถึง 1920 ต่อมาได้เปลี่ยนไปใช้ชื่อตำแหน่งว่า "อธิบดีกรมบัญชาการทัพเรือ" ("Chefs der Marineleitung")
ยุย โยโกยามะ

ยุย โยโกยามะ  ชื่อเล่น ยุยฮัง  เกิดเมื่อวันที่ 8 ธันวาคม ค.ศ. 1992 ที่ จังหวัดเกียวโต เธอเข้าร่วมเป็นสมาชิก AKB48 ในฐานะสมาชิกรุ่นที่ 9 เมื่อปี ค.ศ. 2009 เธอเป็นอดีตผู้จัดการทั่วไปของ AKB48 Groupหรือ โซคันโตคุ และยังเป็นอดีตกัปตันทีม A ของ AKB48 นอกจากนี้ปี ค.ศ. 2011 ยุยฮัง ยังได้เป็นสมาชิกในยูนิต Not Yet
ยุยฮังประกาศจบการศึกษาจาก AKB48 เมื่อวันที่ 12 กันยายน ค.ศ. 2021 ในคอนเสิร์ต AKB48 2021 Last Summer Party!
ผลงานเพลง.
ซิงเกิลร่วมกับ AKB48.
AKB48 A-Sides.
<templatestyles src="Div col/styles.css"/>
ควร์ท เกออร์ค คีซิงเงอร์

ควร์ท เกออร์ค คีซิงเงอร์ (เยอรมัน: Kurt Georg Kiesinger) เป็นนักการเมือง อดีตนายกรัฐมนตรีเยอรมนี (เยอรมนีตะวันตก) อดีตมุขมนตรีรัฐบาเดิน-เวือร์ทเทิมแบร์ค และอดีตประธานสภาผู้แทนรัฐเยอรมนีเขาเป็นประธานของสหภาพประชาธิปไตยคริสเตียน ช่วงปี ค.ศ. 1967 ถึง 1971 คีซิงเงอร์เป็นที่ยอมรับว่าเป็นนักพูดและคนกลางที่โดดเด่น จนได้รับการขนานนามว่า "ลิ้นเงิน" ควร์ทยังเป็นนักเขียนบทกวีและหนังสือต่าง ๆ และเป็นผู้ก่อตั้งมหาวิทยาลัย Konstanz และ Ulm ในขณะเป็นมุขมนตรีรัฐบาเดิน-เวือร์ทเทิมแบร์ค
ฮิโตมิ ฮนดะ

ฮิโตมิ ฮนดะ (; โรมาจิ: "Honda Hitomi"; เกิด 6 ตุลาคม ค.ศ. 2001) เป็นนักร้องและนักแสดงชาวญี่ปุ่นที่อาศัยอยู่ในเกาหลีใต้ เธอเป็นสมาชิกของเซย์มายเนม เกิร์ลกรุปเกาหลีใต้สังกัดอินโคด อดีตสมาชิกของวงเกิร์ลกรุปเกาหลีใต้-ญี่ปุ่น ไอซ์วัน และวงเกิร์ลกรุปญี่ปุ่น เอเคบีโฟร์ตีเอต ทีมเอต
ในปี ค.ศ. 2018 ฮนดะเข้าร่วมรายการ "พรอดิวซ์โฟร์ตีเอต" ได้ตำแหน่งอันดับที่ 9 พร้อมเปิดตัวในฐานะสมาชิก ไอซ์วัน เมื่อวันที่ 29 ตุลาคม ค.ศ. 2018
อาชีพ.
ฮนดะออดิชั่นAKB48 ทีม 8 ในปี 2014 และได้รับการเลือกเมื่ออายุ 12 ปี, เป็นตัวแทนของจังหวัดโทจิงิ.
ในปี 2018 ฮนดะได้เข้าร่วมรายการพรอดิวซ์โฟร์ตีเอต และอยู่ในอันดับที่ 9 เธอกลายเป็นสมาชิกของวงไอดอลเกาหลี - ญี่ปุ่น ไอซ์วัน เธอเข้าร่วมไอซ์วันจนกระทั่งสัญญาของเธอกับไอซ์วัน สิ้นสุดในวันที่ 29 เมษายน 2021
ในเดือนตุลาคม 2020 ฮนดะเป็นนางแบบให้กับแบรนด์ญี่ปุ่น titty&co ในคอลเล็กชั่น ฤดูหนาว 2020 ต่อมาเธอก็กลายเป็นนางแบบในกับรุ่นพิเศษของแบรนด์ในปี 2021
เมื่อวันที่ 8 ตุลาคม พ.ศ. 2564 เธอได้เปิดตัวแบรนด์เครื่องสำอางด้านความงามของตนเองชื่อ NOTONE
สวนลุมไนท์บาซาร์

สวนลุมไนท์บาซาร์ เป็นตลาดกลางคืนแห่งแรกในกรุงเทพมหานคร ตั้งอยู่บนที่ดินของสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) บริเวณหัวมุมทางด้านตะวันออกเฉียงเหนือของสี่แยกวิทยุ บริเวณถนนพระรามที่ 4 ในพื้นที่แขวงลุมพินี เขตปทุมวัน และยังมีพื้นที่ติดกับสวนลุมพินีทางทิศตะวันตก โดยมีถนนวิทยุเป็นเส้นแบ่ง ซึ่งเป็นที่ตั้งของโรงเรียนเตรียมทหารเดิม สวนลุมไนท์บาซาร์พัฒนาโดย พี.คอน. ดีเวล็อปเมนท์ เปิดให้บริการในปี พ.ศ. 2544 และได้ปิดเมื่อช่วงต้นปี พ.ศ. 2554 เนื่องจากหมดสัญญาเช่า โดยได้ย้ายไปสร้างสวนลุมไนท์บาซาร์แห่งใหม่บริเวณสี่แยกรัชดา-ลาดพร้าว ส่วนที่ตั้งของสวนลุมไนท์บาซาร์เดิมนั้นในปัจจุบันเป็นโครงการ วัน แบงค็อก
ปกติ สวนลุมไนท์บาซาร์จะเปิดตั้งแต่ 21:00 น. แต่มีร้านค้าบางร้านเปิดภายหลัง สินค้าส่วนใหญ่จะเป็นของขวัญ เสื้อผ้า อัญมณี ผลไม้ แผ่นคอมแพ็คลามิเนต รวมทั้งผลิตภัณฑ์ทำมือ เช่น ผ้าทอ และศิลปกรรม เช่น ภาพวาด และประติมากรรม ภายในสวนลุมไนท์บาซาร์ยังมีลานเบียร์ขนาดใหญ่พร้อมอาหารหลากหลายชนิด และความบันเทิงแบบครบวงจร ส่วนด้านนอกของตลาดมีพื้นที่ที่เงียบสงบ มีร้านอาหารที่ให้บริการทุกที่นั่งทั้งด้านในและด้านนอกของตลาด
ภายในสวนลุมไนท์บาซาร์ยังมี บางกอก ฮอลล์ หรือที่เคยรู้จักกันในชื่อ บีอีซี-เทโร ฮอลล์ ตามชื่อผู้เช่าในช่วงเดือนมีนาคม พ.ศ. 2547 ถึงเดือนมีนาคม พ.ศ. 2550 (ปัจจุบันคือเทโร เอ็นเตอร์เทนเม้นท์) ซึ่งเป็นศูนย์ประชุมที่ใช้จัดกิจกรรมความบันเทิงในทุกรูปแบบ โดยเฉพาะคอนเสิร์ต มีความจุ 6,000 ที่นั่ง และยังมีโรงละครโจหลุยส์ของคณะนาฏยศาลา หุ่นละครเล็ก คณะละครหุ่นกระบอกแบบไทยเดิม ซึ่งจะทำการแสดงละครเวทีเรื่องรามเกียรติ์ ซึ่งเป็นวรรณคดีแห่งชาติของประเทศไทย โดยหลังจากสวนลุมไนท์บาซาร์ปิดลง โรงละครโจหลุยส์จึงได้ย้ายมาอยู่ที่ เอเชียทีค เดอะ ริเวอร์ฟรอนท์ เดสติเนชั่น แทนมาจนถึงปัจจุบัน
การปิดสวนลุมไนท์บาซาร์.
หลังจากที่ พี.คอน. ดีเวล็อปเมนท์ ผู้ก่อสร้างสวนลุมไนท์บาซาร์ได้เช่าที่ดินจากสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) และสร้างขึ้นเป็นสวนลุมไนท์บาซาร์แล้ว ในสัญญาได้ระบุไว้ว่าจะต้องปิดสวนลุมไนท์บาซาร์ในวันที่ 31 มีนาคม พ.ศ. 2549 และให้ย้ายออกจากพื้นที่เช่าก่อนสิ้นเดือนเมษายน พ.ศ. 2550 แต่จนถึงปลายปี พ.ศ. 2553 ผู้ค้าจำนวนมากก็ยังคงเปิดให้บริการอยู่ แต่ในที่สุด สวนลุมไนท์บาซาร์ก็ได้ปิดอย่างเป็นทางการเมื่อช่วงต้นปี พ.ศ. 2554 โดยสำนักงานทรัพย์สินส่วนพระมหากษัตริย์ได้นำพื้นที่นี้ออกประมูลให้เอกชน โดยกำหนดขอบเขตเป็นโครงการพัฒนาพื้นที่เชิงพาณิชยกรรมแบบผสม ประกอบด้วยอาคารสำนักงาน พื้นที่ค้าปลีก ที่อยู่อาศัย และสถานบันเทิง จนกระทั่งบริษัทในกลุ่มทีซีซีชนะการประมูล จึงเข้าพัฒนาพื้นที่และเป็นโครงการ วัน แบงค็อก ในปัจจุบัน
สวนลุมไนท์บาซาร์แห่งใหม่.
หลังจากพื้นที่สวนลุมไนท์บาซาร์เดิมหมดสัญญาเช่า พี.คอน. ดีเวล็อปเมนท์ ได้ลงทุนซื้อที่ดินแปลงใหญ่บริเวณหัวมุมด้านตะวันตกเฉียงใต้ของสี่แยกรัชดา-ลาดพร้าว จากการรถไฟแห่งประเทศไทย ซึ่งเป็นที่ตั้งเดิมของตลาดกลางคืนรัชดา โดยที่ผู้ขายส่วนใหญ่ของตลาดกลางคืนรัชดาได้ย้ายไปขายที่อื่น และในปัจจุบันได้ก่อสร้างจนแล้วเสร็จและเปิดเป็นสวนลุมไนท์บาซาร์ รัชดาภิเษก
คาร์ล ฟรีดริช แกรนด์ดยุกแห่งซัคเซิน-ไวมาร์-ไอเซอนัค

คาร์ล ฟรีดริช แห่งซัคเซิน-ไวมาร์-ไอเซอนัค  เป็นแกรนด์ดยุกแห่งซัคเซิน-ไวมาร์-ไอเซอนัค เป็นบุตรของดยุกคาร์ล เอากุสท์ กับเจ้าหญิงลูอีเซอแห่งเฮ็สเซิน-ดาร์มชตัท 
คาร์ล ฟรีดริช สมรสกับแกรนด์ดัชเชสมาเรีย ปาวลอฟนา แห่งรัสเซีย เมื่อปีค.ศ. 1804 มีโอรสธิดาด้วยกัน 4 พระองค์ หนึ่งในนั้นคือพระนางเอากุสทา จักรพรรดินีเยอรมัน ทำให้ดยุกคาร์ล ฟรีดริช มีศักดิ์เป็นอัยยิกา (ตา) ในจักรพรรดิฟรีดริชที่ 3 แห่งเยอรมนี
กล้องโทรทรรศน์ขอบฟ้าเหตุการณ์

กล้องโทรทรรศน์ขอบฟ้าเหตุการณ์  เป็นโครงการศึกษาหลุมดำโดยใช้กล้องโทรทรรศน์วิทยุทุกตัวที่ทำงานร่วมกันเป็นเครือข่ายทั่วโลก โดยใช้เทคนิคที่เรียกว่าอินเทอร์เฟียโรเมทรีแนวเส้นฐานยาวมาก (very-long-baseline interferometry) ทำให้ได้ความละเอียดของภาพเทียบเท่ากับกล้องโทรทรรศน์วิทยุที่มีขนาดหน้าจานใหญ่เท่ากับโลกทั้งใบ โดยมีเป้าหมายหลักคือเพื่อสำรวจสภาพแวดล้อมของหลุมดำมวลยวดยิ่งที่ชื่อว่าแซจิสเทเรียสเอสตาร์ (Sagittarius A*) ซึ่งอยู่บริเวณใจกลางทางช้างเผือก รวมทั้งหลุมดำที่มีขนาดใหญ่กว่าซึ่งอยู่บริเวณใจกลางดาราจักรเมซีเย 87 โดยมีความละเอียดเชิงมุมที่เปรียบเทียบได้กับขอบฟ้าเหตุการณ์ของหลุมดำ
เมซีเย 87*.
ภาพหลุมดำภาพแรกที่ได้จากภายในดาราจักรเมซีเย 87 ถูกเผยแพร่เมื่อวันที่ 10 เมษายน พ.ศ. 2562
ฟาโรห์สเมนเดส

ครอบครัว.
พระองค์อาจจะเป็นบุตรชายของสตรีชาวอียิปต์นามว่า เฮเร ซึ่งมารดาของพระองค์นั้นเป็นหัวหน้าเหล่านงสนมแห่งอามุน - รา และอาจจะเป็นถึงภริยาของนักบวชชั้นสูงแห่งอามุน ถ้าสตรีชาวอียิปต์นามว่า เฮเร เป็นมารดาของฟาโรห์สเมนเดส พระองค์ก็จะเป็นพระเชษฐาหรือพระอนุชาของ นอดจ์เมต และเป็นพระเชษฐภาดาของเฮริฮอร์และพิอังค์
พระองค์ทรงอภิเษกสมรสกับพระนางเทนต์อามุน บี ซึ่งอาจจะเป็นพระราชธิดาในฟาโรห์รามเสสที่ 11 และอาจจะเป็นพระราชบิดาและพระราชมารดาของฟาโรห์อเมเนมนิซู ผู้ขึ้นครองราชย์ต่อจากพระองค์
การครองราชย์.
พระองค์มีอำนาจเพียงเล็กน้อยในอาณาเขตของอียิปต์บน โดยมีการค้นพบจารึกหินหนึ่งชิ้นที่พบอยู่ในเหมืองที่เมือง เอด-ดิบาดิยา ซึ่งอยู่ตรงข้ามกับมาเมืองเกเบลิน ทางฝั่งขวาของแม่น้ำไนล์ รวมถึงจารึกบนกำแพงล้อมรอบวิหารในเมืองคาร์นัก ที่สร้างขึ้นในรัชสมัยของฟาโรห์ทุตโมสที่ 3
โดยจารึกหินที่ถูกค้นพบในเหมืองนั้น บันทึกไว้ว่า "ขณะที่พระองค์ทรงพำนักอยู่ ณ เมืองเมมฟิส ได้ทราบถึงเกิดน้ำท่วมอันรุนแรงที่วิหารแห่งลักซอร์ จึงสั่งให้ซ่อมแซม (ด้วยเหตุนี้จึงเกิดเหมืองแห่งนี้) และการซ่อมแซมวิหาแห่งลักซอร์มีผลอันสำเร็จ"
พระองค์ถูกระบุว่าทรงครองราชย์เป็นเวลา 26 ปี โดยมาเนโธ และการสิ้นพระชนม์ของพระองค์ใน 1052 ปีก่อนคริสตกาล โดยฟาโรห์เนเฟอร์คาเร อเมเนมนิซูทรงขึ้นครองราชย์ต่อจากพระองค์ ซึ่งอาจจะเป็นพระราชโอรสของพระองค์
ดิสนีย์+

ดิสนีย์+ หรือ ดิสนีย์พลัส  เป็นบริการวีดิทัศน์ตามคำขอแบบบอกรับสมาชิกที่มีแผนกจำหน่ายสื่อและความบันเทิงของเดอะวอลต์ดิสนีย์ เป็นเจ้าของและดำเนินการ เปิดให้บริการในวันที่ 12 พฤศจิกายน พ.ศ.2562 ในสหรัฐเป็นประเทศแรก และขยายพื้นที่ให้บริการทั่วโลกในอนาคต รายการที่มีให้เลือกชมนั้น จะเน้นภาพยนตร์และรายการทีวีจากวอลต์ดิสนีย์สตูดิโอ และวอลต์ดิสนีย์เทเลวิชัน อีกทั้งยังมีรายการจากบริษัทในเครือของดิสนีย์ ได้แก่ ดิสนีย์, พิกซาร์, มาร์เวล, สตาร์ วอร์ส, ทเวนตีท์เซนจูรีฟอกซ์ และ เนชั่นแนลจีโอกราฟิก
ฟาโรห์อเมนเอมนิซู

เนเฟอร์คาเร อเมนเอมนิซู เป็นฟาโรห์ชาวอียิปต์โบราณ แห่งราชวงศ์ที่ยี่สิบเอ็ดแห่งอียิปต์
รัชกาล.
การมีพระชนม์ชีพของพระองค์นั้นถูกยืนยันในปี ค.ศ. 1940 เมื่อมีการค้นพบสุสานในทานิสโดยปิแอร์ มอนเตส ซึ่งเป็นสุสานของฟาโรห์ซูเซนเนสที่ 1 ผู้ที่ขึ้นครองราชย์ต่อจากพระองค์ และมีการพบหลักฐานที่เป็นถ้วยหมวกทองคำที่สลักพระนามครองราชบัลลังก์ของพระองค์ว่า "เนเฟอร์คาเร" ภายในสุสาน โดยก่อนหน้านั้นการครองราชย์และการมีพระชนม์ชีพของพระองค์ยังคงเป็นปริศนาอยู่ อันเนื่องจากยังไม่มีการค้นพบหลักฐานที่เกี่ยวข้องกับพระองค์เลย อย่างไรก็ตามระยะเวลาในการครองราชย์ของพระองค์นั้นเป็นช่วงเวลาอันสั้น ซึ่งมาเนโธได้บันทึกพระนามว่า เนเฟอร์เชเรส ซึ่งเป็นพระนามของพระองค์ ทรงครองราชย์เป็นระยะเวลา 4 ปี
เหตุการณ์อภัยโทษกบฏ.
ในขณะที่การครองราชย์ของพระองค์นั้นยังคงคลุมเครืออยู่ นักบวชสูงสุดแห่งอามุนที่ทีบส์นามว่า เมนเคปเปอร์เร ซึ่งเป็นที่รู้จักกันว่าเป็นผู้อภัยโทษแก่ผู้นำกบฏหลายคนที่ต่อต้านอำนาจของนักบวชสูงสุดในรัชสมัยของพระองค์ โดยกลุ่มกบฏเหล่านี้เคยถูกเนรเทศไปยังโอเอซิสตะวันตกแห่งอียิปต์ในปีที่ 25 ของการครองราชย์ของฟาโรห์สเมนเดส ซึ่งเหตุการณ์นี้ได้ถูกบันทึกในจารึกแห่งการขับไล่ (Louvre C. 256) ซึ่งน่าจะเกิดขึ้นในช่วงรัชสมัยสั้น ๆ ของพระองค์
ฟรีเดอริเคอ ลูอีเซอ แห่งเฮ็สเซิน-ดาร์มชตัท

ฟรีเดอริเคอ ลูอีเซอ แห่งเฮ็สเซิน-ดาร์มชตัท  เป็นเจ้าหญิงเยอรมันจากเฮ็สเซิน-ดาร์มชตัท และเป็นพระราชินีแห่งปรัสเซียโดยตำแหน่งคู่สมรสของพระเจ้าฟรีดริช วิลเฮ็ล์มที่ 2 แห่งปรัสเซีย ทรงมีศักดิ์เป็นพระอัยยิกา(ย่า)ในจักรพรรดิวิลเฮ็ล์มที่ 1 แห่งเยอรมนี
ท่านหญิงฟรีเดอริเคอ ลูอีเซอ เป็นธิดาในลูทวิชที่ 9 ลันท์กราฟแห่งเฮ็สเซิน-ดาร์มชตัท กับคาโรลีเนอแห่งชไวบรึคเคิน เกิดในเมืองเพร็นซ์เลา ท่านหญิงถูกจัดแจงให้สมรสกับเจ้าชายฟรีดริช วิลเฮ็ล์ม แห่งปรัสเซีย ทันทีที่เจ้าชายทรงหย่ากับพระนางเอลีซาเบ็ท คริสทีเนอ การอภิเสกสมรสเกิดขึ้นวันที่ 14 กรกฎาคม ค.ศ. 1769 ณ พระราชวังชาร์ล็อทเทินบวร์ค ในกรุงเบอร์ลิน
แม้พระนางจะไม่ใช่สตรีที่มีสิริโฉมและมีความฉลาดเฉลียวมากนัก แต่พระนางก็เป็นคนพูดจามีเหตุมีผล มีคุณธรรม เชื่อถือได้ และเป็นที่น่าเคารพนับถือ ชีวิตคู่กับเจ้าชายฟรีดริช วิลเฮ็ล์ม ไม่ได้มีความสุขมากนัก เนื่องจากพระสวามีติดพันกับสตรีอื่นอยู่ตลอดตั้งแต่ปีที่เสกสมรสกับพระนางจนถึงวันสวรรคต ภายหลังการสวรรคตของพระสวามี พระนางมีพระยศเป็นพระราชินีพันปีหลวงแห่งปรัสเซีย พระนางสิ้นพระชนม์ในปี ค.ศ.1805 จากโรคหลอดเลือดสมอง
เน็ตฟลิกซ์แอนด์ชิล

"เน็ตฟลิกซ์แอนด์ชิล"  เป็นศัพท์สแลงบนอินเทอร์เน็ต ใช้เป็นคำเชิญเพื่อดูเน็ตฟลิกซ์ด้วยกัน ซึ่งเป็นคำสละสลวยสำหรับการมีกิจกรรมทางเพศ ไม่ว่าจะเป็นส่วนหนึ่งของความสัมพันธ์แบบโรแมนติก หรือเพศสัมพันธ์ครั้งคราว หรือการเชิญชวนของกลุ่ม
นับตั้งแต่มีการบันทึกครั้งแรก พบว่ามีการใช้งานซึ่งไม่เกี่ยวข้องกับกิจกรรมทางเพศในทวิตเตอร์เมื่อปี ค.ศ. 2009 วลีดังกล่าวได้รับความนิยมในชุมชนทวิตเตอร์ และเว็บไซต์โซเชียลมีเดียอื่น ๆ เช่น เฟซบุ๊ก และไวน์ ในปี ค.ศ. 2015 "เน็ตฟลิกซ์แอนด์ชิล" กลายเป็นอินเทอร์เน็ตมีม และใช้กันในหมู่วัยรุ่นบนโซเชียลมีเดีย ซึ่งกลายเป็นคำอธิบายโดยทั่วไปว่าเป็น "กิจกรรมทางเพศ" โดย"ฟิวชัน"
แอปเปิลทีวี+

แอปเปิลทีวี+ หรือ แอปเปิลทีวีพลัส  เป็นบริการวีดิทัศน์ตามคำขอแบบบอกรับสมาชิกโดย แอปเปิล ที่มีภาพยนตร์ รายการโทรทัศน์และสารคดีต่าง ๆ ให้รับชม กำลังจะเปิดให้บริการในช่วงปลายปี 2562 นี้ ในประเทศสหรัฐอเมริกา และมีแผนขยายไปทั่วโลกในอนาคต บริการ แอปเปิลทีวี+ สามารถรับชมได้ผ่านทางแอปพลิเคชัน Apple TV หลายรายการแอปเปิลจะเป็นผู้ผลิตรายการเอง โดยมีคนดังดารามาร่วมสร้างสรรค์รายการ อย่างเช่น โอปราห์ วินฟรีย์, สตีเวน สปีลเบิร์ก, เจนนิเฟอร์ อนิสตัน, รีส วิเธอร์สปูน, เจ.เจ. แอบรัมส์, เอ็ม. ไนท์ ชยามาลาน เป็นต้น
Pacem in terris

Pacem in terris (ภาษาละตินหมายถึง "สันติภาพบนโลก") เป็นสารสันตะปาปาที่ออกโดยสมเด็จพระสันตะปาปาจอห์นที่ 23 เมื่อวันที่ 11 เมษายน 2506 ว่าด้วยสิทธิและพันธกรณีของปัจเจกบุคคลและของรัฐ ตลอดจนความสัมพันธ์อย่างถูกต้องระหว่างรัฐ สารฯ เน้นความสง่างามและความเสมอภาคของมนุษย์ในหมู่ทุกคน และกล่าวถึงปัญหาต่าง ๆ อย่างสิทธิสตรี การไม่แพร่ขยายนิวเคลียร์ และสหประชาชาติ ซึ่งสารฯ ดังกล่าวสนับสนุนทั้งหมด เป็นสารสันตะปาปาสุดท้ายที่พระสันตะปาปาจอห์นที่ 23 ร่าง พระองค์ได้รับการวินิจฉัยด้วยโรคมะเร็งในเดือนกันยายน 2505 และสวรรคตสองเดือนหลังสารฯ ดังกล่าวเสร็จสิ้น 
เนื่องจากความสำคัญและความนิยมของสารนี้ จึงมีการเก็บรักษา "Pacem in terris" ไว้ในหอจดหมายเหตุของสหประชาชาติ
นาโกะ ยาบูกิ

นาโกะ ยาบูกิ (; โรมาจิ: "Yabuki Nako"; เกิด 18 มิถุนายน ค.ศ. 2001) เป็นนักร้องชาวญี่ปุ่น รู้จักกันในฐานะสมาชิกของเกิร์ลกรุปเกาหลีใต้-ญี่ปุ่น ไอซ์วัน จากการเข้าแข่งขัน"พรอดิวซ์โฟร์ตีเอต" และเป็นหนึ่งในอดีตสมาชิกของกลุ่มไอดอลญี่ปุ่น เอชเคทีโฟร์ตีเอต
ยาบูกิเข้าร่วมเอชเคทีโฟร์ตีเอต ในเดือนพฤศจิกายน ค.ศ. 2013 ระหว่างปี ค.ศ. 2015 ถึงปี 2017 เธอเป็นสมาชิกควบของเอเคบีโฟร์ตีเอตด้วย จากนั้นในปี ค.ศ. 2018 ยาบูกิเข้าร่วมรายการ "พรอดิวซ์โฟร์ตีเอต" ได้ตำแหน่งอันดับที่ 6 พร้อมเปิดตัวในฐานะสมาชิก ไอซ์วัน ปัจจุบันเธอได้ประกาศจบการศึกษา เอชเคทีโฟร์ตีเอต ในปี 2022 เพราะเธอจะไปทำตามความฝันของเธอ คือ นักแสดง
การงาน.
ยาบูกิเป็นแฟนเพลงของ ริโนะ ซาชิฮาระ ระหว่างงานจับมือเอเคบีโฟร์ตีเอต เธอได้พบกับซาชิฮาระ ผู้ซึ่งแนะนำกับเธอว่าให้ออดิชันเข้ากลุ่ม ยาบูกิตัดสินใจออดิชันเข้ากลุ่มเอชเคทีโฟร์ตีเอตแทน เนื่องจากในขณะนั้นซาชิฮาระถูกลดขั้นและถูกย้ายไปเอชเคทีโฟร์ตีเอต ในปี ค.ศ. 2013 เธอผ่านการออดิชันและได้เป็นสมาชิกเอชเคทีโฟร์ตีเอต รุ่นที่สาม ปัจจุบันเธอได้ประกาศจบการศึกษา เอชเคทีโฟร์ตีเอต ในปี 2022 เพราะเธอจะไปทำตามความฝันของเธอ คือ นักแสดง
เมซีเย 87

เมซีเย 87 (หรือ Virgo A, NGC 4486, 3C 274, หรือชื่อย่อว่า M87) เป็นดาราจักรทรงรีขนาดยักษ์ในกลุ่มดาวหญิงสาว ซึ่งเป็นหนึ่งในดาราจักรที่มีมวลมากที่สุดในเอกภพ โดยมีกระจุกดาวทรงกลมโคจรอยู่รอบๆมากถึง 12,000 กระจุก และตั้งอยู่ในกระจุกดาราจักรหญิงสาว (Virgo cluster) ซึ่งอยู่หางออกไป 65 ล้านปีแสง.
ลอร์ดนิโคลัส วินด์เซอร์

ลอร์ดนิโคลัส วินด์เซอร์  เกิดเมื่อวันที่ 25 กรกฎาคม พ.ศ. 2513 ณ ลอนดอน เป็นพระโอรสพระองค์ที่ 3 และพระองค์ที่ 2 ในเจ้าชายเอ็ดเวิร์ด ดยุกแห่งเคนต์ และแคทริน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร เขาเป็นสมาชิกพระราชวงศ์วินด์เซอร์ที่ไม่มีสิทธิ์ในการสืบราชบัลลังก์ เนื่องจากแคทริน ดัชเชสแห่งเคนต์ พระมารดานั้น เปลี่ยนไปนับถือนิกายโรมันคาทอลิก อันเป็นผลทำให้ทายาทดูทุกคนไม่มีสิทธิในการสืบราชบัลลังก์อังกฤษ แต่ยังคงความเป็นเชื่อพระวงศ์โดยสายเลือด สามารถออกงานในฐานะพระราชวงศ์ และได้รับเงินประจำเดือนจากสภาวังตามปกติ ลอร์ดนิโคลัส มีพระบิดาและพระมารดาทูลหัวคือ สมเด็จพระเจ้าชาลส์ที่ 3 แห่งสหราชอาณาจักร โดนัลด์ ค็อกแกน อาร์ชบิชอปแห่งแคนเทอร์เบอรี
สมรส.
ลอร์ดนิโคลัส วินด์เซอร์ ได้พบกับ ว่าที่ชายาในอนาคตคือ เจ้าหญิงเพาลา โดอิมี เด ลูพิส เด ฟรันโคพัน ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานปาร์ตี้ของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคม ปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
ลอร์ดนิโคลัสทำงานเกี่ยวกับการเสริมสร้างสิทธิของสตรีและช่วยเหลือผู้พิการทางสายตาของสหราชอาณาจักรร่วมกับพระมารดา
ชาติอิสลาม

เนชั่นออฟอิสลาม  หรือ NOI เป็นกลุ่มเคลื่อนไหวทางศาสนา และทางการเมืองของชาวแอฟริกันอเมริกัน ถูกก่อตั้งขึ้นเมื่อวันที่ 4 กรกฎาคม ค.ศ. 1930 ที่เมืองดีทรอยต์ มลรัฐมิชิแกน โดยนาย วอลเลส ดี. ฟาร์ด มูฮัมมัด โดยมีวัตถุประสงค์ เพื่อสนับสนุนการพัฒนาในด้านจิตวิญญาณ จิตใจ สถานะทางเศรษฐกิจและสังคม ของชาวอเมริกันผิวดำในสหรัฐอเมริกา และของมนุษยชาติ. กลุ่มเนชั่นออฟอิสลามได้รับการวิพากษ์วิจารณ์ว่า เป็นกลุ่มที่มีลัทธิความสูงสุดของคนดำ (black supremacy) และเกลียดกลัวยิว และถูกจับตามองในฐานะกลุ่มเกลียดชัง (hate group) โดยศูนย์กฎหมายความยากจนภาคใต้ (Southern Poverty Law Center) และ Anti-Defamation League ซึ่งเป็นกลุ่มล็อบบี้ทางการเมืองของยิวในสหรัฐอเมริกา. ปัจจุบันกลุ่มเนชั่นออฟอิสลามมีสมาชิกอยู่ระหว่าง 20,000 ถึง 50,000 คน
มารีแห่งมงเปอลีเย

มารีแห่งมงเปอลีเย  เป็นเลดีแห่งมงเปอลีเย ทรงเป็นไวเคาน์เตสแห่งมาร์แซย์, เคานเตสแห่งกงแม็ง และพระราชินีแห่งอารากอนจากการสมรสสามครั้งตามลำดับ
ทายาทแห่งมงเปอลีเย.
มารีแห่งมงเปอลีเยประสูติราวปี ค.ศ. 1182 ทรงเป็นธิดาของกีโยมที่ 8 ลอร์ดแห่งมงเปอลีเยกับเอฟโดเกีย กอมนินี หลานสาว (ลูกของพี่น้อง) ของจักรพรรดิมานูอีลที่ 1 กอมนินอสแห่งจักรวรรดิไบเซนไทน์ ทั้งคู่สมรสกันภายใต้เงื่อนไขว่าบุตรคนแรกของทั้งคู่จะได้สืบทอดตำแหน่งลอร์ดแห่งมงเปอลีเยต่อจากกีโยม ไม่ว่าจะเป็นชายหรือหญิง มารีซึ่งเป็นบุตรคนโตของทั้งคู่จึงได้เป็นทายาทของบิดา
ทว่าในเดือนเมษายน ค.ศ. 1187 กีโยมที่ 8 บิดาของพระนางได้ทิ้งมารดาไปสมรสใหม่กับหญิงที่มีชื่อว่าอาแญ็สซึ่งมีศักดิ์เป็นญาติของกษัตริย์แห่งอารากอน ทั้งคู่มีบุตรด้วยกันแปดคนเป็นชายหกคนและหญิงสองคน แม้เอฟโดเกียจะบวชเป็นแม่ชีคณะเบเนดิกต์ แต่การสมรสครั้งที่สองของกีโยมได้ถูกประกาศให้ไม่ชอบด้วยกฎหมาย ทำให้พี่น้องต่างมารดาทุกคนของมารีกลายเป็นบุตรนอกสมรส มารีจึงยังคงเป็นทายาทแห่งมงเปอลีเยต่อไป
การสมรสทั้งสามครั้ง.
มารีสมรสครั้งแรกตอนพระชนมายุ 10 หรือ 11 พรรษาในปี ค.ศ. 1192 กับไวเคานต์แรมง ฌอแฟรที่ 2 แห่งมาร์แซย์ แต่ก็กลายเป็นม่ายในปลายปีนั้น บิดากับมารดาเลี้ยงจับพระนางสมรสใหม่อีกครั้งในเดือนธันวาคม ค.ศ. 1197 กับเคานต์แบร์นาร์ที่ 4 แห่งกงแม็งและบังคับให้พระนางสละสิทธิ์ในมงเปอลีเยให้กีโยม บุตรชายที่เกิดจากอาแญ็ส มารีกับแบร์นาร์มีบุตรสาวด้วยกันสองคนคือมาทิลดากับเปโตรนิยา ทว่าพระองค์มีชีวิตสมรสแบบหนึ่งสามีหลายภรรยาเนื่องจากแบร์นาร์ยังอยู่กินกับภรรยาอีกคนสอง สุดท้ายการแต่งงานของทั้งคู่ถูกประกาศให้เป็นโมฆะในปี ค.ศ. 1201 ส่งผลให้การสละสิทธิ์ในมงเปอลีเยของพระนางเป็นโมฆะไปด้วย แม้บิดาจะไม่ยอมรับว่าพระนางเป็นทายาทและแสดงออกเหมือนกีโยมเป็นทายาทของตนก็ตาม
เมื่อบิดาถึงแก่กรรมในปี ค.ศ. 1202 กีโยมที่ 9 น้องชายต่างมารดาของมารีได้ทำการยึดอำนาจ แม้พระนางจะพยายามแสดงสิทธิ์ของตนแต่ก็ไม่เป็นผล วันที่ 15 มิถุนายน ค.ศ. 1204 มารีสมรสใหม่อีกครั้งกับพระเจ้าเปโดรที่ 2 แห่งอารากอน ในวันเดียวกันนั้นชาวเมืองมงเปอลีเยได้ก่อปฏิวัติต่อกีโยมที่ 9 ทำให้มารีได้รับการยอมรับเป็นเลดีแห่งมงเปอลีเย ในการสมรสครั้งที่สามพระนางมีบุตรอีกสองคน คือ ซันชา พระธิดาที่สิ้นพระชนม์ด้วยวัยเพียง 1 พรรษา และไชเม พระโอรสที่ต่อมาขึ้นครองราชย์เป็นพระเจ้าไชเมที่ 1 ผู้พิชิต พระเจ้าเปโดรที่ 2 เป็นสามีที่ไม่ซื่อสัตย์ต่อพระนาง พระองค์พยายามที่จะหย่ากับพระนางเพื่อสมรสใหม่กับมารีแห่งมอนแฟร์ราโต พระราชินีแห่งเยรูซาเลม แต่ก็ไม่อยากเสียดินแดนของมารีไปไว้ พระนางจึงต้องต่อสู้กับพระสวามี 
แม้จะถูกทรยศครั้งแล้วครั้งเล่า แต่มารีมีผู้สนับสนุนคนสำคัญที่ไว้ใจได้หนึ่งกลุ่มกับอีกหนึ่งคน คือ กลุ่มอัศวินเทมพลาร์และสมเด็จพระสันตะปาปาอินโนเซนต์ที่ 3 ที่เข้าข้างมารีและไม่ยินยอมให้พระเจ้าเปโดรหย่า หลังเดินทางไปหาสมเด็จพระสันตะปาปาที่โรมมารีล้มป่วยและสิ้นพระชนม์ที่โรมในวันที่ 21 เมษายน ค.ศ. 1213 เป็นไปได้ว่าพระนางอาจถูกวางยาพิษ ไม่กี่เดือนต่อมาพระเจ้าเปโดรที่ 2 สิ้นพระชนม์ที่สมรภูมิมูว์แรในวันที่ 14 กันยายน ค.ศ. 1213 ไชเม พระโอรสคนเดียวของทั้งคู่สืบทอดตำแหน่งต่อทั้งในมงเปอลีเยและอารากอน
เพลมูน

เพลมูน เป็นเว็บบราวเซอร์โอเพ่นซอร์สที่มุ่งเน้นการปรับแต่ง มีคำขวัญว่า "Your browser, Your way" มีบิลด์อย่างเป็นทางการสำหรับวินโดวส์และลินุกซ์ บิลด์อย่างไม่เป็นทางการสำหรับแมคโอเอส เพลมูน มีต้นกําเนิดมาจากการแยกส้อมของมอซิลลา ไฟร์ฟอกซ์ ความแตกต่างที่สําคัญคืออินเทอร์เฟสผู้ใช้และการสนับสนุนส่วนเสริม เพลมูนยังคงใช้อินเทอร์เฟสของมอซิลลา ไฟร์ฟอกซ์ เวอร์ชัน 4-28 อีกทั้งส่วนเสริมและปลั๊กอินบางประเภทในเพลมูนไม่ได้รับการสนับสนุนจาก มอซิลลา ไฟร์ฟอกซ์ 
ส่วนแบ่งตลาด.
StatCounter ประมาณการว่าเพลมูนมีส่วนแบ่งการตลาด 0.02% สำหรับเบราวเซอร์สำหรับเดสก์ทอปในเดือนพฤษจิกายน 2561
เยเลนาแห่งมอนเตเนโกร

เยเลนาแห่งมอนเตเนโกร สมเด็จพระราชินีแห่งอิตาลี  เสด็จพระราชสมภพเมื่อวันที่ 8 มกราคม 2414 ณ เซติเญ ประเทศมอนเตเนโกร เป็นพระราชบุตรลำดับที่ 6 และพระราชธิดาลำดับที่ 5 ใน พระเจ้านิกอลาที่ 1 แห่งมอนเตเนโกร และ สมเด็จพระราชินีมิเลนาแห่งมอนเตเนโกร เมื่อพระองค์ทรงมีพระชนมายุ 10 พรรษา เสด็จพระราชดำเนินไปศึกษาต่อ ณ เซนต์ปีเตอร์สเบิร์ก ประเทศรัสเซีย ทรงมีพระปรีชาสามารถในเรื่องสถาปัตยกรรมและจิตรกรรม โดยทรงออกแบบพระบรมราชอนุเสาวรีย์ พระเจ้านิกอลาที่ 1 แห่งมอนเตเนโกร พระราชบิดา
อภิเษกสมรส.
เจ้าหญิงเอเลนาแห่งมอนเตเนโกร ทรงเข้าพระราชพิธีอภิเษกสมรสกับ พระเจ้าวิตโตรีโอ เอมานูเอเลที่ 3 แห่งอิตาลี เมื่อวันที่ 24 ตุลาคม 2439 พระองค์ต้องเปลี่ยนมานับถือนิกายโรมันคาทอลิก ตามพระราชสวามี จากนิกายออร์โธด็อกซ์ จึงทำให้พระองค์มีสิทธิได้รับพระราชอิสริยยศตามพระราชสวามี คือ สมเด็จพระราชินีแห่งอิตาลี สมเด็จพระจักรพรรดินีแห่งเอธิโอเปีย สมเด็จพระราชินีแห่งแอลเบเนีย ต่อมาพระอิสริยยศสมเด็จพระจักรพรรดินีแห่งเอธิโอเปียและสมเด็จพระราชินีแห่งแอลเบเนีย ถูกยกเลิกในปี 2486 ตามพระราชสวามี พระองค์และพระราชสวามี มีพระราชบุตรดังนี้
ต่อมาในปี 2486 พระราชสวามีของพระองค์ทรงปลด เบนิโต มุสโสลินี ออกจากการเป็นนักการเมือง ในวันที่ 9 กันยายน พระองค์เสด็จพระราชดำเนินไปยังบรินดิซิ และทรงมีพระราชดำรัสว่าจะไปใช้พระชนม์ชีพในฝรั่งเศส เอเลนาแห่งมอนเตเนโกร สมเด็จพระราชินีแห่งอิตาลี เสด็จสวรรคตลงเมื่อวันที่ 28 พฤศจิกายน 2495 สิริพระชนมายุ 81 พรรษา
มอริส ราแวล

โฌแซ็ฟ มอริส ราแวล (7 มีนาคม ค.ศ. 1875 – 28 ธันวาคม ค.ศ. 1937) เป็นนักแต่งเพลง นักเปียโน และวาทยกรชาวฝรั่งเศส ได้รับการยกย่องไปทั่วโลกว่าเป็นนักแต่งเพลงที่ดีที่สุดของฝรั่งเศส
ประวัติ.
ราแวลเกิดที่เมืองซีบูร์ ประเทศฝรั่งเศส ใกล้กับบียาริตส์ ทางตอนใต้ของฝรั่งเศสซึ่งอยู่ห่างจากชายแดนสเปนประมาณ 18 กิโลเมตร บิดาคือปีแยร์-โฌแซ็ฟ ราแวล ซึ่งเป็นวิศวกร นักประดิษฐ์ และนักผลิตที่ประสบความสำเร็จ และเกิดที่แวร์ซัวใกล้กับชายแดนฝรั่งเศส-สวิส ส่วนมารดาคือมารี เดอลัวร์ ซี่งเป็นชาวบาสก์แต่เติบโตที่มาดริด ทั้งบิดาและมารดานับถือศาสนาคริสต์นิกายโรมันคาทอลิก
ราแวลเริ่มเรียนเปียโนตั้งแต่เขาอายุ 7 ขวบ และเริ่มเรียนการประสานเสียงตั้งแต่อายุ 11 ขวบ และเข้าศึกษาในสถาบันดนตรีปารีส  ซึ่งเป็นสถาบันดนตรีที่สำคัญที่สุดแห่งหนึ่งของฝรั่งเศส โดยผ่านการสอบเปียโนเมื่อ ค.ศ. 1891 โดยมีเออแฌน อ็องตียอม (Eugène Anthiome) เป็นครูที่จัดการสอบ อีกทั้งยังชนะการแข่งขันเปียโนในปีเดียวกัน แต่ไม่เป็นที่โดดเด่นมากนัก โดยช่วงเวลาที่เขาศึกษาที่สถาบันดนตรีแห่งนี้ช่วงที่เขาพัฒนาตนเองสู่การเป็นนักแต่งเพลงอย่างก้าวกระโดด อาร์บี โอเรนสไตน์ (Arbie Orenstein) นักดนตรีวิทยากล่าวว่าในช่วงคริสต์ทศวรรษ 1890 เป็นช่วงที่ราแวลพัฒนาตนเองจากวัยรุ่นสู่การเป็นผู้ใหญ่อย่างก้าวกระโดด
ราแวลมักถูกนำไปเปรียบเทียบกับโกลด เดอบูว์ซี ซึ่งเป็นคีตกวีชาติเดียวกันอยู่บ่อย ๆ แต่อันที่จริงแล้วดนตรีของทั้งสองมีรูปแบบต่างกันมาก ถึงแม้ว่าราแวลจะถูกจัดว่าเป็นคีตกวีในสมัยลัทธิประทับใจคนหนึ่ง แต่ดนตรีของเขามีสีสันไปทางคลาสสิกมากกว่า
ราแวลไม่เคยแต่งงานเลยทั้ง ๆ ที่พบปะคุ้นเคยกับสตรีมากมาย ราแวลเป็นคนร่างเล็ก แต่งตัวดีอย่างไม่มีที่ติ แต่ชีวิตของเขาไม่ฟู่ฟ่า มีนิสัยชอบสันโดษอย่างมาก สำหรับเขา "ความสำเร็จ" กับ "อาชีพ" ดูเหมือนจะเป็นคนละอย่างกัน ยิ่งประชาชนเพิ่มความนิยมชมชอบเขามากเท่าไร เขากลับทำตัวธรรมดามากขึ้น เขาสร้างดนตรีเพราะต้องทำ ไม่เคยสร้างดนตรีเพราะต้องการความก้าวหน้าหรือเพื่อหาเงิน ไม่มีความเป็นนักธุรกิจเลยแม้แต่น้อย ไม่ต้องการแม้แต่จะหาลูกศิษย์สอนเพื่อจะได้เงิน เขามีรายได้จากงานประพันธ์และการแสดงดนตรีแค่พอมีชีวิตอยู่อย่างสบาย ๆ พอประมาณเท่านั้น
ซีบูร์

ซีบูร์  หรือ ซิบูรู ("ปลายสะพาน") เป็นเมืองในจังหวัดปีเรเน-อัตล็องติกทางตะวันตกเฉียงใต้ของประเทศฝรั่งเศส ตั้งอยู่บริเวณแม่น้ำนีแวลฝั่งตรงข้ามแซ็ง-ฌ็อง-เดอ-ลูซ
บียาริตส์

บียาริตส์ (อุตซิตาสำเนียงกัสกอญ:) เป็นเมืองที่ตั้งอยู่ริมอ่าวบิสเคย์ในจังหวัดปีเรเน-อัตล็องติกในบริเวณประเทศบาสก์ฝั่งฝรั่งเศส ทางตะวันตกเฉียงใต้ของประเทศฝรั่งเศส อยู่ห่างจากชายแดนสเปนประมาณ 35 กิโลเมตร
ประเทศบาสก์ (ภูมิภาค)

ประเทศบาสก์  เป็นชื่อเรียกภูมิภาคบริเวณที่อยู่อาศัยของชาวบาสก์ ประเทศบาสก์ตั้งอยู่บริเวณด้านตะวันตกของเทือกเขาพิรินี ซึ่งคร่อมเขตชายแดนของฝรั่งเศสและสเปนบริเวณชายฝั่งอ่าวบิสเคย์
ประเทศบาสก์ประกอบด้วยชุมชนปกครองตนเองในแคว้นประเทศบาสก์กับแคว้นนาวาร์ของประเทศสเปน และประเทศบาสก์ตอนเหนือของประเทศฝรั่งเศส ภูมิภาคนี้เป็นที่ตั้งของวัฒนธรรม ภาษา  และชาวบาสก์  แต่ภูมิภาคนี้ไม่มีภาษาหรือวัฒนธรรมเพียงของชนกลุ่มเดียว และมีบางพื้นที่ที่ประชากรส่วนใหญ่ไม่ถือตนเองเป็นชาวบาสก์ เช่น ทางตอนใต้ของแคว้นนาวาร์
วุฒิ ลิปตพัลลภ

พลตำรวจเอก วุฒิ ลิปตพัลลภ อดีตผู้ตรวจราชการพิเศษประจำสำนักนายกรัฐมนตรี อดีตรองผู้บัญชาการตำรวจแห่งชาติ, อดีตที่ปรึกษา สบ.10 (ด้านความมั่นคงและกิจการพิเศษ) เป็นน้องชายของนายสุวัจน์ ลิปตพัลลภ อดีตรองนายกรัฐมนตรี และเป็นพี่ชายของนายเทวัญ ลิปตพัลลภ อดีตรัฐมนตรีประจำสำนักนายกรัฐมนตรี
ชีวิตและครอบครัว.
พลตำรวจเอก วุฒิ ลิปตพัลลภ เกิดเมื่อวันที่ 1 กรกฎาคม พ.ศ. 2500 เป็นบุตรชายที่ 4 ในจำนวนพี่น้อง 5 คน ของนายวิศว์ ลิปตพัลลภ และนางจรัสพิมพ์ ลิปตพัลลภ จากรายนามต่อไปนี้ นายสังวรณ์ ลิปตพัลลภ ผู้ต้องหาคดีฉ้อโกงโครงการบ่อบำบัดน้ำเสียคลองด่านนายเสวี ลิปตพัลลภ, นายสุวัจน์ ลิปตพัลลภ อดีตรองนายกรัฐมนตรี ในรัฐบาลของดร.ทักษิณ ชินวัตร อดีตรัฐมนตรีว่าการทบวงมหาวิทยาลัย และอดีตรัฐมนตรีว่าการหลายกระทรวง เป็นหนึ่งในแกนนำพรรครวมชาติพัฒนา (ปัจจุบันคือ พรรคชาติพัฒนาเพื่อแผ่นดิน), พล.ต.อ.วุฒิ ลิปตพัลลภ และนายเทวัญ ลิปตพัลลภ ประธานสโมสรนครราชสีมา เอฟซี สโมสรฟุตบอลนครราชสีมา
จบการศึกษาชั้นมัธยมศึกษาปีที่ 3 ที่โรงเรียนอัสสัมชัญธนบุรี รุ่นที่ 9 จบการศึกษาชั้นมัธยมศึกษาปีที่ 6 ที่โรงเรียนเซนต์คาเบรียล จบการศึกษาปริญญาตรี วิทยาศาสตรบัณฑิต มหาวิทยาลัยเกษตรศาสตร์ ปีพ.ศ. 2522 และปริญญาศิลปศาสตรบัณฑิต (รัฐศาสตร์) มหาวิทยาลัยรามคำแหง ปีพ.ศ. 2531 จบปริญญาโท พัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ ปริญญาเอก Doctor of Education จาก Victoria University ประเทศออสเตรเลีย ปี 2552 และได้รับปริญญาศิลปศาสตรดุษฎีบัณฑิตกิตติมศักดิ์ สาขาอุตสาหกรรมการท่องเที่ยว จากมหาวิทยาลัยราชภัฏลำปาง
การรับราชการตำรวจ.
พลตำรวจเอก วุฒิ เริ่มเข้ารับราชการปีพ.ศ. 2526 สังกัดกองกำลังพล เริ่มมีบทบาทในปีพ.ศ. 2542 ผู้บังคับการตำรวจท่องเที่ยว เคยดำรงตำแหน่งสำคัญ อาทิ ผู้บังคับการทะเบียนพล กองทะเบียนพล สำนักงานตำรวจแห่งชาติ, ผู้ช่วยผู้บัญชาการศึกษา กองบัญชาการศึกษา สำนักงานตำรวจแห่งชาติ, รองผู้บัญชาการสอบสวนกลาง, รองผู้บัญชาการตำรวจภูธรภาค 1, ผู้บัญชาการตำรวจปราบปรามยาเสพติด, ผู้บัญชาการสำนักงานตรวจคนเข้าเมือง, ผู้ช่วยผู้บัญชาการตำรวจแห่งชาติ, ที่ปรึกษาสัญญาบัตร 10 (ด้านความมั่นคงและกิจการพิเศษ) ก่อนที่จะได้รับโปรดเกล้าฯ พระราชทานยศพลตำรวจเอก
ตั้งแต่วันที่ 18 พฤศจิกายน พ.ศ. 2554 และแต่งตั้งให้ดำรงตำแหน่ง รองผู้บัญชาการตำรวจแห่งชาติ ตั้งแต่วันที่ 1 ตุลาคม 2555
ผู้ตรวจราชการพิเศษประจำสำนักนายกรัฐมนตรี.
เมื่อวันที่ 27 กันยายน พ.ศ. 2559 พลเอกประยุทธ์ จันทร์โอชา ในฐานะหัวหน้าคณะรักษาความสงบแห่งชาติ ได้ออกคำสั่งให้ พลตำรวจเอก วุฒิ ลิปตพัลลภ พ้นจากตำแหน่งรองผู้บัญชาการตำรวจแห่งชาติ และให้โอนไปเป็นข้าราชการพลเรือนสามัญ ประเภทบริหารระดับสูง ดำรงตำแหน่ง ผู้ตรวจราชการพิเศษประจำสำนักนายกรัฐมนตรี ตามกรอบอัตรากำลังชั่วคราวเป็นกรณีพิเศษ โดยให้ขาดจากตำแหน่งหน้าที่และอัตราเงินเดือนเดิม โดยได้มีพระบรมราชโองการโปรดเกล้าฯ ให้ไปดำรงตำแหน่งผู้ตรวจราชการพิเศษประจำสำนักนายกรัฐมนตรี อย่างเป็นทางการเมื่อวันที่ 29 ธันวาคม พ.ศ. 2559
ด้าน พลตำรวจเอกวุฒิ ให้สัมภาษณ์สั้นๆว่า "คำสั่งนี้ชัดเจนอยู่แล้วไม่อยากให้นำไปตีความในเชิงลบคำสั่งย้ายให้ไปดำรงตำแหน่งผู้ตรวจราชการก็เป็นตำแหน่งที่ดีสามารถตรวจสอบได้ทั่วประเทศ"
กัญจน์ภัสสร สุริยาแสงเพ็ชร์

ทันตแพทย์หญิง กัญจน์ภัสสร สุริยาแสงเพ็ชร์ (ชื่อเล่น อิ๊ก) เป็นทันตแพทย์และผู้ประกอบการด้านเทคโนโลยี และเป็นผู้ก่อตั้งแอพพลิเคชั่น Ooca หรืออูก้า แอพพลิเคชั่นเพื่อช่วยผู้ที่ปัญหาสุขภาพจิต เธอเป็นหนึ่งในสตรีผู้สร้างแรงบันดาลใจ 100 คนประจำปี 2018 ที่จัดโดยบีบีซี (BBC 100 Women 2018)
ประวัติ.
ก่อนก่อตั้ง Ooca กัญจน์ภัสสรได้ทำงานเป็นทันตแพทย์ในกองทัพบกไทย
บริษัท.
กัญจน์ภัสสรสร้างแอพพลิเคชั่นสำหรับสมาร์ตโฟน Ooca ในปี 2017 เพื่อเชื่อมต่อผู้ป่วยที่อยู่ห่างไกลกับจิตแพทย์ผ่านวิดีโอแชทบนมือถือ เธอกล่าวว่าแอพพลิเคชั่น Ooca ช่วยลดช่องว่างในการรักษาสุขภาพจิต เพราะในประเทศไทยมีนักจิตวิทยาน้อยกว่าในกลุ่มประเทศพัฒนากว่า 40 เท่า
เถาเอ็นอ่อน

เถาเอ็นอ่อน (ชื่อวิทยาศาสตร์: "Cryptolepis dubia") เป็นพืชในวงศ์ตีนเป็ด ลักษณะเป็นไม้เถาขนาดกลางประมาณ 3-5 เมตร ทุกส่วนของต้นมีน้ำยางสีขาว ใบเป็นใบเดี่ยวรูปไข่ ปลายใบแหลม โคนใบสอบ ขอบใบเรียบ ดอกรูปกรวยเล็ก ๆ ออกเป็นช่อที่ซอกใบ 5-10 ดอก กลีบดอกสีเหลืองมี 5 กลีบ กลีบเลี้ยงสีเขียวมี 5 กลีบเช่นกัน ออกดอกในเดือนมีนาคม-เมษายน ผลเป็นฝักรูปแถบปลายแหลม เมื่อแก่แตกออก ภายในมีเมล็ดรูปรีสีน้ำตาลและขนปุยสีขาว
เถาเอ็นอ่อนกระจายพันธุ์ในอินเดีย จีนและอินโดจีน เถาเอ็นอ่อนมีสรรพคุณแก้ปวดเมื่อย บำรุงเส้นเอ็น แก้อักเสบและต้านเชื้อแบคทีเรีย
มารี ลาโว

มารี แคเทอริน ลาโว (อักษรโรมัน: Marie Catherine Laveau; 10 กันยายน ค.ศ. 1801 – 15 มิถุนายน ค.ศ. 1881) เป็นแม่หมอวูดูชาวเครโอลลุยเซียนาผู้มีชื่อเสียงในเมืองนิวออร์ลีนส์ รัฐลุยเซียนา สหรัฐ เธอมีลูกสาวคนหนึ่งคือมารี ลาโวที่ 2 (ค.ศ. 1827 – ราว ค.ศ. 1862) ได้สืบทอดคาถา บทสวด และเวทมนตร์ตามคติชาวอเมริกันพื้นเมืองและแอฟริกันจากมารดา เรียกว่าวูดูแบบนิวออร์ลีนส์อันเป็นที่รู้จักในลุยเซียนามาจนถึงทุกวันนี้
ประวัติ.
ชีวิตช่วงต้น.
จากบันทึกทางประวัติศาสตร์ ระบุว่ามารี ลาโวเกิดเมื่อวันพฤหัสบดีที่ 10 กันยายน ค.ศ. 1801 ที่เฟรนช์ควอเตอร์ เมืองนิวออร์ลีนส์ รัฐลุยเซียนา ชีวประวัติระบุนามมารดามาร์เกอรีต อ็องรี  หรือมาร์เกอรีต ดาร์ก็องเตล  หญิงผิวสีลูกผสมผู้มีเชื้อสายอเมริกันพื้นเมือง แอฟริกัน และฝรั่งเศส กับบิดาชื่อชาร์ล ลาโว ทรูโด  ซึ่งเป็นนักสำรวจและนักการเมือง
มารีสมรสครั้งแรกกับกับฌัก ปารี  หนึ่งในผู้อพยพผิวขาวชาวฝรั่งเศสซึ่งลี้ภัยการปฏิวัติเฮติช่วงปี 1791–1804 โดยคนผิวดำจากอดีตอาณานิคมแซ็ง-ดอแม็งก์  ของฝรั่งเศส ซึ่งฌักอพยพเข้ามายังนิวออร์ลีนส์ใน ค.ศ. 1809 ทั้งสองสมรสกันในอาสนวิหารนักบุญหลุยส์ นิวออร์ลีนส์ ประกอบพิธีโดยคุณพ่ออันโตนีโอ เด เซเดยา  นักบวชกาปูชิน เป็นที่รู้จักในนามคุณพ่ออ็องตวน  ฌัก ปารีตายใน ค.ศ. 1820 ทั้งสองมีบุตรสาวสองคนคือ เฟลีซีเต  เกิดในปี ค.ศ. 1817 และอ็องเฌเล  เกิดในปี ค.ศ. 1820 ทว่าชื่อของทั้งสองหายไปจากบันทึกช่วง ค.ศ. 1820
หลังสามีคนแรกตาย เธอมีความสัมพันธ์กับคริสต็อฟ ดอมีนิก ดูว์มีนี เดอ กลาปียง  ชายผิวขาวเชื้อสายฝรั่งเศส เขาและเธอใช้ชีวิตด้วยกันจนเขาตายในปี ค.ศ. 1855 บางแห่งว่ามารีมีลูกทั้งหมด 15 คน (หรืออาจเป็นลูกและหลานรวมกัน 15 คน) แต่หลักฐานจากสูติบัตรและใบรับรองศีลล้างบาปพบว่าทั้งสองมีบุตรด้วยกัน 7 คน แต่มีบุตรสาวเพียงสองคนที่มีชีวิตพ้นวัยเด็กมาคือ มารี ยูชารีสต์ เอลัวส์ ลาโว (1827–1860-2) และมารี ฟีโลเมน กลาปียง (1836–1897) ซึ่งไม่ทราบว่าหนึ่งในสองคนนี้ ใครคือมารี ลาโวที่ 2
เสียชีวิต.
วันที่ 17 มิถุนายน ค.ศ. 1881 หนังสือพิมพ์ "เดลีปีกายูน"  ระบุว่ามารี ลาโวเสียชีวิตอย่างสงบ ณ บ้านของตนเอง บ้างก็เล่าลือกันว่า ยังมีผู้พบเห็นเธอหลังตายไปแล้ว หนึ่งในลูกสาวของเธอที่ชื่อมารี (ตามธรรมเนียมคริสตังฝรั่งเศสจะตั้งชื่อแรกของลูกสาวว่า มารี หากเป็นลูกชายจะตั้งชื่อแรกว่า โฌแซ็ฟ และตั้งชื่อกลางเป็นชื่อสามัญ) คาดว่ามารี ลาโวได้ถ่ายทอดวิชาเวทมนตร์คาถาแก่บุตรสาวเพื่อสืบทอดตำแหน่งราชินีวูดูหลังการตายของเธอ
มารี ลาโวตายเมื่อวันที่ 15 มิถุนายน ค.ศ. 1881 ขณะอายุ 79 ปี ในช่วงเวลาดังกล่าวมีผู้หญิงที่ใช้ชื่อและสกุลซ้ำกับเธอจำนวนมาก และพบว่าอายุขณะตายนั้นขัดแย้งกับวันเกิดของเธอ
เชิงอรรถ.
<templatestyles src="Reflist/styles.css" />
ทรีแบร์คอิมชวาทซ์วัลท์

ทรีแบร์ค  หรือชื่อเต็มคือ ทรีแบร์คอิมชวาทซ์วัลท์ ("ทรีแบร์คในป่าดำ") เป็นเมืองชนบทในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ใจกลางป่าดำระหว่างความสูง 500 ถึง 1,038 เมตรเหนือระดับน้ำทะเล เมืองนี้มีประชากรราว 5,300 คน ใกล้กับเมืองมีน้ำตกทรีแบร์คซึ่งเป็นหนึ่งในน้ำตกที่สูงที่สุดในเยอรมนีด้วยความสูง 151 เมตร นาฬิกากุ๊กกูที่ใหญ่ที่สุดในโลกก็ตั้งอยู่ที่เมืองแห่งนี้
กุลชญา ตันศิริ

กุลชญา ตันศิริ ชื่อเล่น แคนดี้ (เกิด 27 เมษายน พ.ศ. 2538) เป็นนางงามผู้ครองตำแหน่งมิสทรานส์สตาร์ไทยแลนด์ 2018 และ#เปลี่ยนทาง 2018 ที่ประเทศสเปน และในปี 2019 ได้เป็นผู้ชนะของรายการ เดอะเฟซไทยแลนด์ ซีซัน 5
ประวัติ.
การศึกษา.
จบการศึกษาจาก คณะวิทยาศาสตร์ สาขาวิทยาศาสตร์เครื่องสำอาง จาก มหาวิทยาลัยแม่ฟ้าหลวง เกียรตินิยมอันดับ 1
การประกวด.
มิสทิฟฟานี่ยูนิเวิร์ส 2017.
กุลชญา ได้เข้าร่วมประกวดมิสทิฟฟานี่ยูนิเวิร์ส 2017 แต่ไม่สามารถผ่านเข้ารอบ โดยผู้ที่ได้รับตำแหน่งในปีนั้นคือ โยชิ รินรดา ธุระพันธ์
มิสทรานส์สตาร์ไทยแลนด์ 2561.
กุลชญา ได้เข้าร่วมประกวด มิสทรานส์สตาร์ไทยแลนด์ 2561 และได้ครองตำแหน่ง มิสทรานส์สตาร์ไทยแลนด์ 2018 ณ โรงละครเดอะบาร์ซาร์เธียเตอร์ สวนลุมไนท์บาร์ซาร์ กรุงเทพมหานคร
มิสทรานส์สตาร์อินเตอร์เนชันแนล 2018.
กุลชญา เป็นตัวแทนประเทศไทยในการประกวด มิสทรานส์สตาร์อินเตอร์เนชันแนล 2018 ณ เมืองบาร์เซโลนา ประเทศสเปน โดยมีนางงามร่วมเข้าแข่งขันทั้งหมด 19 ประเทศ และได้ครองตำแหน่ง มิสทรานส์สตาร์อินเตอร์เนชันแนล 2018 พร้อมกับรางวัลชุดประจำชาติยอดเยี่ยม
เดอะเฟซไทยแลนด์ ซีซัน 5.
ในปี 2562 กุลชญาได้เข้าร่วมแข่งขันในรายการ เดอะเฟซไทยแลนด์ ซีซัน 5 โดยได้อยู่ทีมของเมนเทอร์มารีญา พูลเลิศลาภ กับ มาสเตอร์เมนเทอร์ อจิรภา ไมซิงเกอร์ และเป็นผู้ชนะของรายการ
ฮันนีสต์

ฮันนีสต์  เป็นวงดนตรีป็อปร็อกชาวเกาหลีใต้ที่ก่อตั้งโดยเอฟเอ็นซีเอนเตอร์เทนเมนต์ ในปี 2017 วงประกอบด้วย โอ ซึง-ซ็อก, คิม ช็อล-มิน, ซอ ดง-ซ็อง และคิม ฮวัน ซิงเกิลอัลบั้มแรกของพวกเขา "Like You" วางจำหน่ายเมื่อวันที่ 17 พฤษภาคม 2017 และพวกเขายุบวงหลังจากทำกิจกรรมมาสองปีเมื่อวันที่ 26 เมษายน 2019
โรงเรียนพหุศิลป์ฮันลิม

โรงเรียนพหุศิลป์ฮันลิม  เป็นโรงเรียนศิลป์ระดับไฮสกูล ตั้งอยู่ในซงปา, โซล ประเทศเกาหลีใต้
ประวัติ.
โรงเรียนพหุศิลป์ฮันลิมก่อตั้งเมื่อวันที่ 3 มีนาคม ค.ศ. 1960 โดยมี อี ฮย็อน-มัน เป็นครูใหญ่
ศิษย์เก่าที่มีชื่อเสียง.
<templatestyles src="Div col/styles.css"/>* โจ ยูริ
กัปตันมาร์เวล (มาร์เวลคอมิกส์)

กัปตันมาร์เวล  เป็นชื่อตัวละครซูเปอร์ฮีโรของมาร์เวลคอมิกส์ ถูกสร้างขึ้นโดยสแตน ลี และยีน โคแลน ส่วนของภาพยนตร์ ตัวละครกัปตันมาร์เวลรับบทโดยบรี ลาร์สัน และได้มีภาพยนตร์ออกฉายชื่อกัปตัน มาร์เวล และ
วาสตุศาสตร์

วาสตุศาสตร์ ("Vāstu śāstra") หรือ วัสดุศาสตร์ หมายถึงระบบการวางแผนทางสถาปัตยกรรมแบบฮินดู ซึ่งแปลตรงตัวว่า "ศาสตร์แห่งสถาปัตยกรรม" วาสตุศาสตร์เป็นเอกสารที่พบในอนุทวีปอินเดียอันอธิบายถึงหลักในการออกแบบ โครงสร้าง การจัดวางองค์ประกอบ การเตรียมพื้นที่ การจัดแบ่งพื้นที่โล่ง และ เรขาคณิตเชิงพื้นที่ วาสตุศาสตร์พบทั่วไปในคติของศาสนาฮินดู แต่ก็พบในศาสนาพุทธเช่นกัน เป้าหมายในการออกแบบแบบวาสตุศาสตร์คือการผสมผสานสถาปัตยกรรมเข้ากับธรรมชาติ การใช้งานที่เชื่อมโยงกันระหว่างองค์ประกอบต่าง ๆ และการใช้แบบแผนเรขาคณิตแบบโบราณ (ยันตร์) หรือมณฑลมาผสมผสาน
วาสตุศาสตร์เป็นส่วนเอกสารของ "วาสตุวิทยา" (Vastu Vidya) ซึ่งเป็นแขนงความรู้อย่างกว้างที่เกี่ยวกับการออกแบบ ศิลปะ อันเป็นทฤษฎีที่สืบทอดมาแต่อินเดียโบราณ วาสตุวิทยาจึงเป็นศาสตร์ที่กว้างและมีหลักการที่ซับซ้อน อันผสมผสานพลังทางธรรมชาติและเหนือธรรมชาติ เข้ากับสิ่งก่อสร้างและเทวรูป ไปจนถึงศิลปกรรมที่ใช้ตกแต่ง ส่วนแปลนที่ใช้ในการสร้างสิ่งก่อสร้างนั้นจะอ้างจากส่วนของ "วาสตุบุรุษมณฑล" (Vaastu Purusha Mandala) 
หลักการของวาสตุศาสตร์นั้นรวมถึงหลักการออกแบบ "มนเทียร" (โบสถ์พราหมณ์) การออกแบบบ้าน คฤหาสน์ เมือง หมู่บ้าน สวน สถานที่ราชการ การวางผังเมือง ไปจนถึงระบบการคมนาคม เช่น ระบบถนน และ ระบบการประปา
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฮันน์ (อะโลน)

ฮันน์ (อะโลน) (한(一)) เป็นเพลงของเกิร์ลกรุปเกาหลีใต้ ไอเดิล ออกจำหน่ายวันที่ 14 สิงหาคม ค.ศ. 2018 โดยคิวบ์เอนเตอร์เทนเมนต์ ซึ่งมิวสิกวิดีโอเผยแพร่เมื่อวันที่ 14 สิงหาคมเช่นเดียวกัน
วางจำหน่าย.
เพลงดังกล่าววางจำหน่ายในรูปแบบซิงเกิลดิจิทัลเมื่อวันที่ 14 สิงหาคม 2018 ผ่านสตรีมมิงเพลงหลายแห่ง เมลอน และไอทูนส์
ชาร์ต.
<templatestyles src="Col-begin/styles.css"/>
ลาทาทา

ลาทาทา  เป็นเพลงเปิดตัวของเกิร์ลกรุปเกาหลีใต้ ไอเดิล ออกจำหน่ายวันที่ 2 พฤษภาคม ค.ศ. 2018 โดยคิวบ์เอนเตอร์เทนเมนต์ และจัดจำหน่ายโดยกาเกา เอ็ม ซึ่งเพลงนี้แต่งโดยสมาชิกของวง โซย็อน
ชาร์ต.
<templatestyles src="Col-begin/styles.css"/>
มณฑล

มณฑล  แปลว่า วง ในทางประติมานวิทยาของศาสนาแบบอินเดีย โดยเฉพาะศาสนาฮินดูและศาสนาพุทธ ใช้เป็นสัญลักษณ์ทางธรรมหรือทางพิธีกรรมเพื่อหมายถึงเอกภพ โดยทั่วไปมักแสดงในเชิงอภิปรัชญาและเชิงสัญลักษณ์เป็นแผนภาพหรือแผนภูมิแบบเรขาคณิตรูปจักรวาลแบบย่อส่วน
มณฑลส่วนใหญ่เป็นสี่เหลี่ยม มีสี่ประตู มีวงกลมที่จุดศูนย์กลาง แต่ละประตูเป็นรูปตัว T และมีรัศมีสมดุลกัน
คำนี้ปรากฏครั้งแรกในคัมภีร์ฤคเวทซึ่งใช้หมายถึงกองงานต่าง ๆ ส่วนฝ่ายพิธีกรรมใช้มณฑลเช่นนพเคราะห์จนถึงปัจจุบัน 
หลายศาสนายังใช้มณฑลเป็นเครื่องเพ่งในการเข้าสมาธิหรือเข้าภวังค์
มัสยิดหฺวายเชิ่ง

มัสยิดหฺวายเชิ่ง  ซึ่งยังเป็นที่รู้จักกันในชื่อ มัสยิดประภาคาร และ มัสยิดใหญ่แห่งกวางตุ้ง เป็นมัสยิดหลักในกว่างโจว สร้างขึ้นใหม่หลายครั้งตลอดช่วงประวัติศาสตร์ โดยเชื่อกันว่ามัสยิดนี้สร้างขึ้นเป็นครั้งแรกเมื่อ 1,300 ปีมาแล้ว ทำให้มัสยิดนี้เป็นหนึ่งในมัสยิดที่เก่าแก่ที่สุดในโลก
ประวัติ.
เอกสารเก่าของชาวมุสลิมในจีนบันทึกว่า มัสยิดนี้สร้างใน ค.ศ. 627 โดยซะอด์ อิบน์ อะบี วักกอศ ซึ่งคาดกันว่าเดินทางไปปฏิบัติศาสนกิจเป็นครั้งแรกในจีนในคริสต์ทศวรรษ 620 แม้ว่านักวิชาการสมัยใหม่ยังไม่พบหลักฐานที่ยืนยันว่าซะอด์ อิบน์ อะบี วักกอศ ได้มาเยือนจีนจริง แต่พวกเขาก็เห็นด้วยว่าชาวมุสลิมกลุ่มแรกได้มาถึงจีนแล้วในคริสต์ศตวรรษที่ 7 และเห็นด้วยว่าเมืองการค้าสำคัญเช่น กว่างโจว, เฉวียนโจว และหยางโจว "น่าจะ" มีมัสยิดที่สร้างตั้งแต่ราชวงศ์ถัง ถึงแม้ว่าจะไม่พบหลักฐานที่น่าเชื่อถือก็ตาม
มีความเป็นไปได้ว่ามัสยิดนี้มีมาตั้งแต่ช่วงต้นของราชวงศ์ซ่ง มัสยิดได้รับการสร้างขึ้นใหม่ใน ค.ศ. 1350 และอีกครั้งใน ค.ศ.1695 หลังจากถูกเพลิงไหม้ ส่วนหออะซานสร้างมาก่อนหน้านี้แล้ว ในปลายคริสต์ศตวรรษที่ 19 หอนี้เป็นจุดหมายตาที่สำคัญจุดหนึ่งของกว่างโจว
การเดินทาง.
มัสยิดตั้งอยู่ในระยะทางที่สามารถเดินได้จากสถานีซีเมินโข่วของรถไฟใต้ดินกว่างโจวไปทางทิศตะวันออกเฉียงใต้
หมายเหตุ.
<templatestyles src="Reflist/styles.css" />
เลโอนอร์แห่งนาวาร์

<ns>0</ns>
 <revision>
 <parentid>11754742</parentid>
 <timestamp>2024-11-06T11:05:48Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{Lang-eu| → {{langx|eu| (2)</comment>
 <origin>11879320</origin>
 <model>wikitext</model>
 <format>text/x-wiki</format>
เลโอนอร์ ({{langx|eu|Leonor}}, {{langx|es|Leonor}}) (2 กุมภาพันธ์ ค.ศ. 1426 – 12 กุมภาพันธ์ ค.ศ. 1479) เป็นผู้สำเร็จราชการแผ่นดินแห่งนาวาร์ตั้งแต่ ค.ศ. 1455 ถึง ค.ศ. 1479 และเป็นพระราชินีผู้ปกครองแห่งนาวาร์ช่วงสั้นๆ ในปี ค.ศ. 1479 พระนางได้รับการสวมมงกุฎเมื่อวันที่ 28 มกราคม ค.ศ. 1479 ในตูเดลา
พระราชประวัติ.
เลโอนอร์เป็นเจ้าหญิงแห่งนาวาร์ ทรงเป็นพระธิดาคนเล็กของพระเจ้าชวนที่ 1 แห่งอารากอนกับสมเด็จพระราชินีนาถบลังกาที่ 1 แห่งนาวาร์ และเป็นพระขนิษฐาของพระเจ้าการ์โลสที่ 4 แห่งนาวาร์และสมเด็จพระราชินีนาถบลังกาที่ 2 แห่งนาวาร์ ทรงเสด็จพระราชสมภพเมื่อวันที่ 2 กุมภาพันธ์ ค.ศ. 1426 ในโอลิเตซึ่งปัจจุบันอยู่ในประเทศสเปน
เมื่อโตเป็นสาว เลโอนอร์ได้สมรสกับแกสต็องที่ 4 เคานต์แห่งฟัวซ์ชาวฝรั่งเศสในปี ค.ศ. 1441 พระมารดาของพระองค์สิ้นพระชนม์ในปีเดียวกันนั้น การ์โลส เจ้าชายแห่งเบียนา พระเชษฐาของพระองค์ได้สืบทอดบัลลังก์นาวาร์ต่อจากพระมารดา ทว่าพระเจ้าชวน พระบิดาของพระองค์ได้ยึดอำนาจเป็นผู้สำเร็จราชการแผ่นดิน ปี ค.ศ. 1442 เลโอนอร์ย้ายไปฝรั่งเศสเพื่อพำนักอยู่ในฟัวซ์ซึ่งเป็นดินแดนในครอบครองของพระสวามี พระองค์ได้ให้กำเนิดบุตรธิดาสิบคน เป็นชายสี่คนและหญิงหกคน ต่อมาในปี ค.ศ. 1455 พระเจ้าชวนได้เพิกถอนสิทธิ์ในการเป็นทายาทแห่งนาวาร์ของการ์โลสและบลังกา พระเชษฐาและพระเชษฐภคินีของเลโอนอร์และแต่งตั้งให้เลโอนอร์เป็นผู้สำเร็จราชการแผ่นดินและข้าหลวงแห่งนาวาร์ สร้างความปิติยินดีให้แก่เลโอนอร์เป็นอย่างมาก พระองค์ได้ย้ายมาพำนักอาศัยอยู่ในซังกูเอซา 
พระเชษฐาและพระเชษฐภคินีผู้ถูกเพิกถอนสิทธิ์ของเลโอนอร์ก่อกบฏต่อพระบิดาและเรียกร้องให้คืนสิทธิ์การเป็นทายาทโดยชอบธรรมในนาวาร์ให้แก่การ์โลส พระเจ้าชวนปฏิเสธข้อเรียกร้องดังกล่าว หลังพระเชษฐาสิ้นพระชนม์ในปี ค.ศ. 1461 บลังกาขึ้นครองราชย์เป็นผู้ปกครองแห่งนาวาร์เพียงในนาม แต่เลโอนอร์ยังคงสำเร็จราชการแผ่นดินต่อไป ในปี ค.ศ. 1462 พระนางลงนามในสนธิสัญญาโอลิเต ยอมรับพระบิดาเป็นกษัตริย์แห่งนาวาร์และยินยอมให้จองจำบลังกา พระขนิษฐา ภายใต้การดูแลของพระนาง
ปี ค.ศ. 1464 บลังกาสิ้นพระชนม์ภายใต้การดูแลของพระนาง เลโอนอร์ถูกต้องสงสัยว่าเป็นผู้บงการวางยาพิษ พระบิดาได้ทำสนธิสัญญายอมรับว่าพระนางเป็นทายาทในนาวาร์และเป็นผู้สำเร็จราชการ (ข้าหลวง) แห่งนาวาร์ แต่ในปี ค.ศ. 1468 พระบิดาได้ปลดพระนางออกจากการเป็นผู้สำเร็จราชการแผ่นดิน ทว่าในปี ค.ศ. 1471 พระองค์ยินยอมให้พระนางเป็นผู้สำเร็จราชการแผ่นดินอีกครั้ง ปี ค.ศ. 1472 แกสต็อง พระสวามีของเลโอนอร์ถูกสังหารระหว่างทำสมรภูมิกับศัตรูที่มีอยู่มากมายของภรรยา แต่กระนั้นเลโอนอร์ยังไม่ละทิ้งความหวังที่จะได้สืบทอดตำแหน่งเป็นพระราชินีผู้ปกครองนาวาร์ ความหวังของพระนางเป็นจริงในปี ค.ศ. 1479 เมื่อพระบิดาสิ้นพระชนม์ในวัย 80 พรรษา เลโอนอร์วัย 53 พรรษาถูกประกาศให้เป็นสมเด็จพระราชินีนาถแห่งนาวาร์ ตำแหน่งที่ทรงตั้งตารอมาหลายปี ทว่าหลังราชาภิเษกเพียง 15 วันพระองค์กลับสิ้นพระชนม์อย่างกระทันหัน ราชอาณาจักรของพระองค์ตกเป็นของฟร็องซัว เฟบูสผู้เป็นพระนัดดา
ช็อง มย็อง-โอ

ช็อง มย็อง-โอ (29 ตุลาคม ค.ศ. 1986 —) เป็นนักฟุตบอลชาวเกาหลีใต้ เขามาค้าแข้งให้กับหลายสโมสรในประเทศไทย ได้แก่ อาร์มี่ ยูไนเต็ด, สุพรรณบุรี, สุโขทัย และอยุธยา ยูไนเต็ด เล่นตำแหน่งกองกลางตัวรับ
ญิฮาดี จอห์น

มุฮัมมัด เอ็มวาซี (ชื่อเกิด มุฮัมมัด จัสซิม อับดุลคาริม โอลายัน อัซซอฟิรี; ; 17 สิงหาคม ค.ศ. 1988 – 12 พฤศจิกายน ค.ศ. 2015) เป็นชาวอังกฤษอาหรับ ที่เชื่อว่าเป็นบุคคลที่ปรากฎในหลายวิดีโอที่ทำขึ้นโดยกลุ่มอิสลามหัวรุนแรงไอเอส ด้วยการอวดการตัดศีรษะของเชลยจำนวนหนึ่งในปี ค.ศ. 2014 และ 2015 กลุ่มตัวประกันเรียกชื่อเขาว่า "จอห์น" เนื่องจากเขาเป็นส่วนหนึ่งของกลุ่มก่อการร้ายสี่คนที่มีสำเนียงอังกฤษ ซึ่งพวกเขาถูกเรียกในนาม "เดอะบีเทิล" และภายหลังทางหนังสือพิมพ์ได้เรียกเขาในชื่อ "ญิฮาดี จอห์น"
ในวันที่ 12 พฤศจิกายน ค.ศ. 2015 เจ้าหน้าที่สหรัฐรายงานว่าเอ็มวาซีถูกโจมตีด้วยโดรนโจมตีในอัรร็อกเกาะฮ์ ประเทศซีเรีย การตายของเขาได้รับการยืนยันโดยกลุ่มไอเอสในเดือนมกราคม ค.ศ. 2016
ชีวิตช่วงต้น.
เอ็มวาซีมีชื่อแรกเกิดคือมุฮัมมัด จัสซิม อับดุลคาริม โอลายัน อัซซอฟิรี เขาเกิดเมื่อวันที่ 17 สิงหาคม ค.ศ. 1988 ที่ประเทศคูเวต ในฐานะลูกคนโตของพี่น้องรวมห้าคน โดยเป็นบุตรของจัสเซ็ม และกาเนยะฮ์ เอ็มวาซี ครอบครัวของเขามาจากประเทศอิรักโดยไม่มีสัญชาติ ซึ่งอาศัยอยู่ในเมืองอัลยะฮ์รออ์ ก่อนที่จะย้ายไปสหราชอาณาจักรในปี ค.ศ. 1994 เมื่อเขาอายุหกขวบ พวกเขาตั้งรกรากอยู่ในลอนดอนฝั่งตะวันตก โดยย้ายทรัพย์สมบัติมาอยู่ในไมดาเวล ต่อมาได้อยู่ในเซนต์จอห์นสวูดและควีนส์พาร์กในที่สุด เอ็มวาซีเข้าเรียนที่โรงเรียนประถมแห่งประเทศอังกฤษเซนต์แมรีแม็กดาลีนเชิร์ช และต่อมาที่โรงเรียนควินติน คีนาสตัน
ในปี ค.ศ. 2006 เขาเข้าเรียนที่มหาวิทยาลัยเวสต์มินสเตอร์ สาขาระบบสารสนเทศและการจัดการธุรกิจ โดยได้รับวิทยาศาสตรบัณฑิตเกียรตินิยมอันดับสองระดับล่างเมื่อสำเร็จการศึกษาในสามปีต่อมา ขณะอายุ 21 ปี เขาทำงานเป็นพนักงานขายของบริษัทไอทีในประเทศคูเวต และได้รับการพิจารณาจากเจ้านายว่าเป็นพนักงานที่ดีที่สุดของบริษัทเท่าที่เคยมีมา
นามสมญา.
เอ็มวาซีได้รับฉายา "จอห์น" โดยกลุ่มตัวประกันของเขา ตัวประกันกล่าวว่าเขาได้เตรียมตัวประกันชาวตะวันตกไว้ในขณะที่จัดการสื่อสารกับครอบครัวของพวกเขา และเป็นกลุ่มก่อการร้ายที่ได้รับการเรียกในนาม 'เดอะบีเทิล' เพราะสมาชิกทุกคนในกลุ่มมีสำเนียงอังกฤษ ฉายาของเขาอิงมาจากจอห์น เลนนอน แห่งวงเดอะบีเทิลส์ โดยสมาชิกกลุ่มอีกสามคนที่เหลือได้รับการตั้งชื่อตามสมาชิกวงเดอะบีเทิลส์เช่นกัน
นามสมญา "ญิฮาดี จอห์น", "จอห์นผู้คุม" และ "จอห์นเดอะบีเทิล" ได้รับการตั้งขึ้นโดยนักข่าว ชื่อ "ญิฮาดี จอห์น" ถูกนำมาใช้เมื่อวันที่ 20 สิงหาคม ค.ศ. 2014 ในนิตยสารอนุรักษ์นิยมของอังกฤษอย่าง"เดอะสเปกเตเตอร์" ในหัวข้อ "ญิฮาดี จอห์น - การส่งออกของอังกฤษโดยแท้" โดยดักลาส เมอร์เรย์ ซึ่งเป็นนักวิจารณ์ศาสนาอิสลามอยู่เป็นประจำ ส่วน"เดอะเดลีเมล์" ใช้ชื่อ "ญิฮาดี จอห์น" ครั้งแรกในวันที่ 21 สิงหาคม ไม่นานหลังจากประสมโรงโดยบีบีซีและแหล่งข้อมูลอื่น ๆ
คอมปานีออฟฮีโรส์ 2

คอมปานีออฟฮีโรส์ 2  เป็นวิดีโอเกมแนววางแผนการรบเรียลไทม์ พัฒนาโดย Relic Entertainment และจัดจำหน่ายโดยเซก้า สำหรับไมโครซอฟท์ วินโดวส์, แมคโอเอส และ ลินุกซ์ ตัวเกมเป็นภาคต่อของเกม "คอมปานีออฟฮีโรส์" ในปี 2006 เช่นเดียวกับ "คอมปานีออฟฮีโรส์" ภาคก่อนหน้า ตัวเกมถูกเซ็ตฉากในช่วงสงครามโลกครั้งที่สอง โดยไปมุ่งเน้นที่แนวรบด้านตะวันออก ซึ่งให้ผู้เล่นไปควบคุมกองทัพแดงแห่งสหภาพโซเวียตในช่วงต่าง ๆ ของแนวรบด้านตะวันออก ตั้งแต่ปฏิบัติการบาร์บารอสซา จนถึง ยุทธการที่เบอร์ลิน "คอมปานีออฟฮีโรส์ 2" ทำงานบนเอนจินเกม Essence 3.0 ที่เป็นกรรมสิทธิ์ของ Relic Entertainment
ในเดือนมกราคม 2013 เซก้าได้เข้าซื้อ Relic Entertainment และได้สิทธิ์การถือครองและจัดจำหน่าย "คอมปานีออฟฮีโรส์" จากทีเอชคิว ตัวเกมวางจำหน่ายในวันที่ 25 มิถุนายน 2013 ในอเมริกาเหนือและยุโรป
การตอบรับและการวิจารณ์ในประเทศรัสเซีย.
ในประเทศรัสเซียและรัฐหลังโซเวียต ผู้ใช้จำนวนมากและนักวิจารณ์พบว่า "คอมปานีออฟฮีโรส์ 2" มีการพรรณนาผู้บังคับการในกองทัพแดงว่าโหดร้าย, ใช้ทหารของตนเองอย่างเลือดเย็น และกลยุทธ์การทำสงครามที่โหดร้ายเกินจริง โดยหลังจากวิดีโอที่สร้างโดยบล็อกเกอร์ชาวรัสเซีย BadComedian (ชื่อจริง - เยฟเกนี บาเจียนอฟ) ผู้คนนับพันได้ลงนามผ่าน Change.org เรียกร้องให้สตีมปิดกั้นการเข้าถึงตัวเกมในกลุ่มประเทศเครือรัฐเอกราช คำร้องได้กล่าวว่าตัวเกมเป็นที "น่าขยะแขยง" ในปี 2013 ตัวเกมถูกห้ามจัดจำหน่ายในประเทศรัสเซีย
1C-Softclub ผู้จัดจำหน่ายเกมในประเทศรัสเซียหยุดการจัดจำหน่ายเกมเมื่อวันที่ 26 กรกฎาคม 2556 เนื่องจากข้อเสนอแนะเชิงลบที่แข็งขัน และจากข่าวดังกล่าวเซก้าซึ่งเป็นผู้จัดจำหน่ายตัวเกมได้ออกแถลงการณ์ว่า "เราให้ความสำคัญกับเรื่องนี้อย่างจริงจังและกำลังตรวจสอบข้อกังวลเหล่านี้อย่างละเอียดกับผู้ที่เกี่ยวข้องทั้งหมด"
บังเอิญรัก

บังเอิญรัก Love By Chance เป็นซีรีส์แนวยะโอะอิ ที่สร้างมาจากนิยายเรื่อง "My Accidental Love is You รักนี้บังเอิญคือคุณ" โดย MAME12938 เป็นนิยายที่ได้รับความนิยมมากในเว็บ dek-d.com โดยเรตติ้งอยู่ที่ 97% เนื้อเรื่องกล่าวถึงเรื่องราวความรักของสองคนที่บังเอิญมาพบกัน ช่วยเหลือกัน โดยที่ทั้งสองคนไม่มีความเหมาะสมกันในแง่มุมต่างๆ แต่กับเหมาะสมกันที่สุด กำกับโดย ศิวัจน์ สวัสดิ์มณีกุล
โดยเริ่มแรกมีกำหนดออกอากาศทางช่อง 9 MCOT HD ในวันที่ 27 พฤษภาคม พ.ศ. 2561 แต่ถูกระงับการออกอากาศเพียงแค่ 1 วันก่อนออกอากาศ จนสุดท้ายได้มาออกอากาศทางช่อง GMM25 ในวันที 3 สิงหาคม พ.ศ. 2561 และ ฉายซ้ำ (Exclusive Rerun) ทาง LINE TV โดยมียอดเข้าชมทาง LINE TV กว่า 124 ล้านครั้ง (สถิติ พฤศจิกายน พ.ศ. 2562) และเป็นซีรีส์วายที่ได้รับความนิยมอย่างมากในแถบเอเชียตะวันออกและเอเชียตะวันออกเฉียงใต้ รวมถึงบางส่วนของยุโรป อเมริกา และลาตินอเมริกา 
เรื่องย่อ.
เรื่องราวของ เอ้ นักศึกษาปีหนึ่งของคณะวิศวกรรมศาสตร์และสมาชิกทีมฟุตบอลของมหาวิทยาลัยได้บังเอิญไปช่วยเหลือ พีท หนุ่มหล่อนักศึกษาปีหนึ่งของวิทยาลัยนานาชาติ ซึ่งกำลังถูกแฟนเก่าขู่กรรโชกทรัพย์ เพื่อแลกกับการไม่บอกแม่ของพีทว่าเขาชอบผู้ชาย โดยการช่วยเหลือในครั้งนี้ทำให้พีทมีใจให้กับเอ้ แต่พีทก็เลือกที่จะปิดความรู้สึกของตัวเองเพื่อต้องการที่จะเป็นเพื่อนกับเอ้ แต่หลังจากวันนั้นความสัมพันธ์ของเอ้และพีทก็ใกล้ชิดกันมากขึ้นจน ติณณ์ เพื่อนร่วมชั้นเรียนเดียวกันกับพีทเตือนว่าไม่ควรคบกับเด็กภาคอื่นเพราะมีแต่คนจ้องจะเอาผลประโยชน์ โดยพูดต่อหน้า แคน เพื่อนร่วมทีมฟุตบอลของเอ้จนมีเรื่องทะเลาะเบาะแว้งกันทุกครั้งที่เจอหน้ากัน จนกระทั่งแคนได้รู้ว่าติณณ์มีปมในใจเพราะถูกพี่ชายหักหลังทรยศ ด้วยความรู้สึกเหล่านี้ทำให้แคนเริ่มอ่อนลงและเข้าไปในชีวิตของติณณ์มากขึ้น
ประเด็นการระงับการออกอากาศ.
จากประเด็นการถูกระงับการออกอากาศทางช่อง 9 MCOT HD ในวันที่ 25 พฤษภาคม พ.ศ. 2561 ก่อนการเปิดตัวซีรีส์เพียงแค่ไม่กี่ชั่วโมง จึงนำไปสู่การวิพากษ์วิจารณ์และข่าวลือว่าหนึ่งในบอร์ดบริหารของอสมท สั่งระงับการออกอากาศซีรีส์เรื่องนี้ เนื่องจากไม่ชอบเรื่องราวของเพศที่สาม โดยเฉพาะเรื่องความสัมพันธ์ของชายรักชาย และบอร์ดดังกล่าวระบุว่า "เรื่องความรักของเพศที่สามไม่จรรโลงใจ" จากข่าวลือดังกล่าวทำให้มีการวิพากษ์วิจารณ์กันอย่างหนาหูว่า บอร์ด อสมท กีดกันเรื่องเพศที่สาม ต่อมาทางกรรมการผู้อำนวยการใหญ่ บมจ.อสมท ได้ออกมาเปิดเผยในภายหลังว่า ทางอสมทไม่ได้ปิดกั้น แต่เป็นการทบทวนบทบาทและองค์ประกอบขององค์กร
โยไควอทช์!

โยไควอทช์! (; โรมาจิ: "Yōkai Wotchi!"; : Yo-kai Watch!) เป็นการ์ตูนอนิเมะ ที่มีพื้นฐานจากวิดีโอเกมโยไควอทช์ ที่ผลิตโดยเลเวลไฟฟ์
ประวัติ.
เป็นอนิเมะลำดับที่ 3 ของโยไควอทช์ และเป็นภาคต่อของ อนิเมะภาคแรก ที่อามาโนะ เคย์ตะ เป็นตัวเอกหลักของเรื่อง และตัวเนื้อหายังเป็นอนิเมะแก๊กตอนสั้นเหมือนเดิม
ทั้งนี้โยไควอทช์เอลเดอร์ และ โยไคอาร์ค จาก โยไควอทช์ ชาโดว์ไซด์ ก็ปรากฏเรื่องนี้ด้วยเช่นกัน
 ร้องโดย ฮิโรกิ (紘毅)
ร้องโดย คาเอเดะ (かえで☆)
อินสอน บัวเขียว

อินสอน บัวเขียว อดีตสมาชิกสภาผู้แทนราษฎรจังหวัดเชียงใหม่ สังกัดพรรคสังคมนิยมแห่งประเทศไทย อดีตรองหัวหน้าพรรคสังคมประชาธิปไตย อดีตกรรมการบริษัท ปตท. จำกัด (มหาชน) และเป็นเพื่อนสนิทของทักษิณ ชินวัตร
ประวัติ.
อินสอน บัวเขียว จบการศึกษาระดับปริญญาตรี การศึกษาบัณฑิต (กศ.บ.) จากวิทยาลัยวิชาการศึกษา บางแสน (มหาวิทยาลัยบูรพา ในปัจจุบัน) ปริญญาโท รัฐประศาสนศาสตร์ จากสถาบันบัณฑิตพัฒนบริหารศาสตร์ และ Doctorate of Public Administration, Century University, Albuquerque, New Mexico, USA
การทำงาน.
อินสอน บัวเขียว เป็นสมาชิกสภาผู้แทนราษฎร ที่ได้รับเลือกตั้งเป็น ส.ส. 15 คน จากผู้สมัครทั่วประเทศ 82 คน ของพรรคสังคมนิยมแห่งประเทศไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
หลังจากนั้นเป็นผู้ประสานงาน สำนักงานข้าหลวงใหญ่ผู้ลี้ภัย องค์การสหประชาชาติ ในปี พ.ศ. 2519 ถึงปี พ.ศ. 2523 ต่อมาเป็นผู้บริหารกลุ่มบริษัทสุราทิพย์ และ บริษัท ไทยเบฟเวอเรจ จำกัด (มหาชน) เป็นที่ปรึกษาบริษัท ลาว – ชินวัตร เทเลคอมมินิเคชั่น จำกัด (ปี พ.ศ. 2533 - 2538)
ในปี พ.ศ. 2525 อินสอน บัวเขียว ร่วมฟื้นฟูพรรคสังคมประชาธิปไตย ร่วมกับ ชาญ แก้วชูใส และ ดร.สุธาชัย ยิ้มประเสริฐ แต่ก็ไม่ประสบความสำเร็จทางการเมือง ต่อมาในปี 2539 อินสอนได้ลงสมัครรับเลือกตั้ง ส.ส.จังหวัดเชียงใหม่ เขตเลือกตั้งที่ 2 สังกัดพรรคความหวังใหม่ ร่วมกับอำนวย ยศสุข และชูชัย เลิศพงศ์อดิศร แต่ได้รับเลือกตั้งนายอำนวยยศสุข เพียงคนเดียว
ในปี พ.ศ. 2552 เข้าร่วมกับมิตรสหาย เช่น สุธาชัย ยิ้มประเสริฐ, อุดม ขันแก้ว, ประชา อุดมธรรมานุภาพ, สรรเสริญ ศรีอุ่นเรือน และ ไม้หนึ่ง ก.กุนที เป็นต้น เพื่อรื้อฟื้นพรรคสังคมนิยม แต่ไม่ประสบความสำเร็จ
ถึงแก่อนิจกรรม.
อินสอน บัวเขียว ถึงแก่กรรมเมื่อวันที่ 24 ธันวาคม พ.ศ. 2561
บรันคีตซา มีฮายลอวิช

บรันคีตซา มีฮายลอวิช (13 เมษายน ค.ศ. 1991 –) เป็นนักวอลเลย์บอลหญิงชาวเซอร์เบีย เล่นในตำแหน่งตัวตีด้านนอกให้กับ เจที มาร์เวลลัส ในวี.ลีก ดิวิชัน 1 และทีมชาติเซอร์เบีย
ประวัติ.
บรันคีตซา มีฮายลอวิช เกิดที่เมืองเบิร์ชคอ สาธารณรัฐสังคมนิยมบอสเนียและเฮอร์เซโกวีนา สหพันธ์สาธารณรัฐสังคมนิยมยูโกสลาเวีย (ปัจจุบันคือสาธารณรัฐเซิร์ปสกา) เธอเริ่มเล่นวอลเลย์บอลตั้งแต่ปีใน ค.ศ. 2006 โดยเล่นให้กับสโมสรในเมืองเบิร์ชคอ และเธอยังได้รับเลือกเป็นตัวแทนของทีมชาติบอสเนียและเฮอร์เซโกวีนาในการแข่งขันระดับนานาชาติ
เธอได้รับสัญชาติเซอร์เบียตั้งแต่ปี ค.ศ. 2012 และได้ตัวแทนของทีมชาติเซอร์เบียในการแข่งขันวอลเลย์บอลเวิลด์กรังด์ปรีซ์ 2012 และกีฬาโอลิมปิกฤดูร้อน 2012 ที่ลอนดอน
ในปี ค.ศ. 2013 เธอได้เข้าแข่งขันวอลเลย์บอลเวิลด์กรังด์ปรีซ์ 2013 และเธอได้เป็นผู้มีส่วนสำคัญในการพาทีมชาติเซอร์เบียเข้ารับรางวัลเหรียญทองแดง และเธอยังได้รับรางวัล"ตัวตบหัวเสายอดเยี่ยม"
แคว้นบราติสลาวา

แคว้นบราติสลาวา  เป็นหนึ่งในเขตปกครองของสโลวาเกีย มีเมืองเอกคือบราติสลาวา แคว้นนี้ก่อตั้งขึ้นครั้งแรกในปี ค.ศ. 1923 และมีอาณาเขตดังปัจจุบันตั้งแต่ปี ค.ศ. 1996 เป็นแคว้นที่เล็กที่สุดและมีลักษณะเป็นชุมชนเมืองมากที่สุดในทั้งแปดแคว้นของสโลวาเกีย